text:
Moireach troimhe ann an Astràilia
Cha d' tug an t-Albannach ach uair a thìde is 41 mionaidean son an gnothach a dhèanamh air Sousa 6-2 6-2 6-4.
Thuirt Sousa ron gheama gun robh e an dòchas laigse a lorg ann an geama a' Mhoirich ach bha Moireach ro làidir bhon toiseach.
Ged a bha sìde theth ann am Melbourne, thuirt Moireach gu bheil e air cluich ann an sìde na bu dhuilighe.
"Cha robh i cho dona sin air a' chùirt. Nuair a bha a' ghrian a-muigh, bha i anabarrach teth. Nuair nach robh, bha i ceart gu leòr."
San treas cuairt, coinnichidh an t-Albannach, a tha clàrichte aig àireamh 3 san t-saoghal ri Ricardas Berankis a tha aig àireamh 110.
'S e cluicheadair a th'ann air a bheil am Moireach eòlach gu leòr.
"'S aithne dhomh cuid mhath mu dheidhinn.
"Rinn e math an seo roimhe, rinn e a chùis air Nalbandian, fhuair e dhan treas cuairt, tha e air a bhith mì-fhortanach is e air a bhith air a ghoirteachadh an dà bhliadhna mu dheireadh.
"Tha e air mòran den dà bhliadhna sin a chall, sin a tha a' fàgail nach eil e nas àirde anns na ranganan.
"Tha mi air tòrr trèanaidh a dhèanamh còmhla ris.
"Am bliadhna seo fhèin chluich mi còmhla ris ann am Brisbane - 'S e geama cruaidh a bhios ann."


c: text/html

text:
- TIOTAL
- LMS 14402 'Ben Armin' air thoiseach air 14408 'Ben Hope' air trèana luchd-siubhail ann am Baile Cheith
- EXTERNAL ID
- PC_HRS_TRAINS_001_391
- ÀITE
- Baile Chè
- SIORRACHD/PARRAIST
- MOIREIBH
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28397
- KEYWORDS
- locomotaibhean
trèanaichean
LMS 14402 'Ben Armin' air thoiseach air 14408 'Ben Hope' a' fàgail Baile Cheith air trèana luchd-siubhail a' dol chun an iar.
Chaidh 14402 (HR 6 roimhe) a thogail dha Rèile na Gàidhealtachd le Dübs & Co ann an Glaschu ann an 1899. B' e ball den chlas de locomotaibhean air a bheil a-nis le chèile na 'Small Bens' a bh' innte. Chaidh a toirt a-mach à seirbheis san Dùbhlachd 1939.

robotstxt: allowed

filter: keep


text:
Adhartas a dhìth air co-ionnanachd
Sheall an rannsachadh as doimhne a-riamh mu cho-ionnanachd ann an Alba gu bheil grunn mhion-shluagh fhathast air dheireadh air càch.
A rèir Choimisein na Co-ionnanachd agus nan Còirichean Daonna, tha daoine ciorramach a-nise a' dèanamh nas fheàrr a thaobh foghlaim, ach chan eil luchd-taisteil agus daoine bho sgìrean bochda a' dèanamh adhartais.
Thuirt an coimisean gun deach adhartas a dhèanamh, ach gu bheil fhathast adhbhar iomagain ann an roinnean leithid foghlaim, slainte agus an àite-obrach.
Fhuair an aithisg nach eil clann ann an sgìrean bochda agus coimhearsnachdan luchd-taisteil a' dèanamh cho math ris na co-aoisean aca san sgoil.
Tha e cuideachd nas dualtaiche do bhoireannaich agus daoine ciorramach gun teisteanas sam bith a bhith aca.
A thaobh bochdainn 's iad a-rithist daoine ciorramach a tha nas miosa dheth, còmhla ri mion-shloigh, agus 's e an òigridh a tha a' fulang as motha le dìth chosnaidhean.
Thuirt neach-labhairt airson Riaghaltas na h-Alba gu bheil co-ionnanachd mar bhun-stèidh don phrògram riaghlaidh aca.


text:
Ionadan Stiùiridh gan dùnadh
Chaidh Poilis na h-Alba a chàineadh airson co-dhùnadh gun tèid ionad fònaichean nam Poileas ann an Inbhir Nis a dhùnadh ro dheireadh an Lùnastail am-bliadhna.
Bhon uair sin thèid na gairmean èiginn a fhreagairt ann am Baile a' Ghobhainn.
Dùinidh ionad Obar Dheathain ro dheireadh an Damhair.
Thuirt am BPA Gàidhealach Iain Finnie, gur e ceum air ais a tha seo ann an conaltradh nam Poileas.
Fiosraichte
Thuirt Poilis na h-Alba gun tèid na h-atharrachaidhean a chur an sàs ann an dòigh shàbhailte.
"Tha mise a' smaointinn gur e fìor dhroch naidheachd a tha seo dha-rìribh do mhuinntir na Gàidhealtachd 's nan Eilean agus sgìre Roinn a' Mhonaidh," thuirt Tormod MacLeòid, a bha còrr is 30 bliadhna air a' Phoileas.
"Gu seachd àraid an dèidh dhan Riaghaltas gealltainn nach tachradh seo cho luath.
"Gu seachd àraid 's iad air a bhith cho slaodach 's cho dona a' dèiligeadh ris an tubaist-rathaid anns an do chaill daoine am beatha anns an t-Iuchar an-uiridh.
"Thar iomadach bliadhna a-nise tha na Poilis air feadh an Gàidhealtachd a' faighinn stiùireadh agus taic bho sgiobaidhean anns na seòmraichean stiùiridh ann an Inbhir Nis is Obar Dheathain.
"Bha na h-oifigearan poilis agus na sìobhaltaich a th' annta uabhasach sgileil agus fiosraichte air na bha a' tachairt air feadh na Gàidhealtachd, agus eòlach air gach rathad is gach àite iomallach.
"Mar sin, cha robh iad a' cosg ùine a' faighneachd cheistean airson àite a bhreithneachadh le cinnt, agus bha iad eòlach air an astar eadar bailtean agus amannan siubhail.
"Saoilidh mise co-dhiù gur e ceum air ais a tha seo.
"Chan eil mi a' faicinn gu bheil an t-seirbheis gu bhith nas èifeachdaiche na tha e an-dràsta.
"Gu seachd àraid a bhith a' dèiligeadh ri oifisean shìos ann an Tobar na Màthar agus Dùn Dè mar eisimpleir.
"Chan eil iadsan gu bhith cho fiosraichte, 's iad cho fada air falbh bhon Ghàidhealtachd agus na h-Eileanan, agus Obar Dheathain cuideachd 's Roinn a' Mhonaidh," thuirt e.


text:
Ceasnachadh aig NHS na Gàidhealtachd
Thèid cruaidh-cheasnachadh a dhèanamh air Seirbheis Slàinte na Gàidhealtachd mu chunntasan ionmhais agus an fheadhainn as àirde dreuchd sa bhuidhinn.
Diluain tha Buill-Phàrlamaid bho Chomataidh nan Cunntasan Poblach gu bhith ann an Inbhir Nis airson fiosrachadh fhaotainn mu mar a thàinig orra iasad fhaighinn bho Riaghaltas na h-Alba ann an 2013/14.
Sheall sgrùdadh bho Buidhinn-Sgrùdaidh na h-Alba gun robh laigsean bunaiteach ann an leabhraichean ionmhais agus dòighean obrach Seirbheis Slàinte na Gàidhealtachd.
Ann an 2013/14 thàinig orra iasad de £2.5m fhaotainn bho Riaghaltas na h-Alba airson na cunntasan ionmhais a chothromachadh.
Thuirt am BP Làbarach Uisdean Henry gun robh an fheadahinn as àirde dreuchd a' cumail fiosrachaidh bho bhuill a' Bhùird mu cho dha-riribh dona 's a bha cùisean.
Chaidh Cathraiche a' Bhùird, Gary Coutts, às àicheadh sin ge-tà.
Thèid Mgr Coutts a chruaidh-cheasnachadh mu choinneimh na Comataidh ann an Inbhir Nis Diluain, a thuilleadh air triùir eile as àirde dreuchd san t-Seirbheis Slàinte.
Thuirt Fear-Gairm na Comataidh, Pòl Martainn, gur e cothrom a bhios ann fiosrachadh fhaotainn air na dh'fhàg na cunntasan ionmhais ann an staid cho truagh, agus air na chaidh a dhèanamh bhon uair sin airson gnothaichean a chur ceart.


text:
An Cupa Ceilteach le Caol Bhòid
Chaidh Cupa Comann Ceilteach Ghlaschu air ais a Thaigh na Bruaich 'son na ceathramh bliadhna ann an sreath is Caol Bhòid a' soirbheachadh 3-1 an aghaidh Inbhir Aora ann an Taigh an Uillt.
Cha b' urrainn dha Caol Bhòid a bhith air tòiseachadh na b' fheàrr, Donnchadh MacIlleChiar a' drilleadh a' bhuill dhan lìon gun fiù 's mionaid air a chluich.
Thàinig cothroman gu leòr às dèidh sin is b' e Scott MacLachlainn òg eadar na puist a chum Inbhir Aora sa gheama.
Rinn e sin, agus às dèidh 17 mionaidean fhuair iad iad fhèin air ais a-steach dhan gheama.
Thog Garry Mac a' Phearsain am ball às dèidh slaic-oisne is rinn e a shlighe a dh'ionnsaigh an tadhail.
Truinnsear
Chuir e an uairsin am ball air truinnsear, cha mhòr, do Lewis MacGumaraid, a leig air falbh slaic àrd dhan lìon.
Chuir am tadhal ud spionnadh ann an Inbhir Aora, is chluich iad an iomain as fheàrr aca den gheama eadar sin is letheach slighe.
Cha do ghabh iad brath air na cothroman, ge-tà, is le letheach slighe dìreach gu bhith ann, thàinig tadhal eile dha Caol Bhòid.
Rinn MacIlleChiar obair ionmholta gus am ball a chumail air a' phàirc às dèidh buille-saor is stiùir e e air ais dhan mheadhan.
Bha Sandy MacCoinnich an sin le oidhirp ìosal seachad air MacLachlainn.
Cha robh ìre a' chluiche cho àrd san dàrna leth agus cha robh ann ach aon tadhal.
Bùrach
B' e Caol Bhòid a fhuair e, Gòrdan Whyte leis às dèidh bhùrach mu choinneimh tadhal Inbhir Aora.
Thàinig càirt dhearg dha Anndra MacMhurchaidh aig Inbhir Aora goirid às dèidh sin, is an geama a' crìochnachadh 3-1 dha Caol Bhòid.
Chaidh MacLachlainn ainmeachadh mar shàr-chluicheadair a' gheama is gheibh Inbhir Aora na h-uimhir de mhisneachd bhon dòigh san do chluich e fhèin is an fheadhainn òga eile san sgioba.
Cha robh teagamh nach robh Caol Bhòid airidh air an duais, ge-tà, is a' chiad chupa aca den t-seusan air ais ann an Taigh na Bruaich.
Misneachd
Bidh iad nas misneachaile buileach a-nise gum faigh iad grèim air Cupa MhicAmhlaidh cuideachd, is Baile Ùr an t-Slèibh air a dhol a-mach às Disathairne.
Cha bhi Grand Slam aig a' Bhaile Ùr am-bliadhna, is Lòbhat, a rinn a' chùis orra 2-1, a-nise gus cluich an aghaidh Cheann Loch Seile, a chuir na Sgitheanaich a-mach 4-3 aig an deireadh-sheachdain.
Sa Phrìomh Lìog chaidh Camanachd an Òbain dhan mhullach ged nach d' fhuair iad ach puing à Loch Abar, na sgiobaidhean a' crìochnachadh 1-1.
Tha an Gearasdan ann an staing nas motha aig a' bhonn às dèidh dhaibh call 3-0 ri Ceann a' Ghiuthsaich.


text:
Gàidhlig - cha bhithinn às a h-aonais!
Chuir e sneachd air an oidhche ach chan eil coltas maireannach air
' S toill leis mo chèile a bhith na cadal leis an uinneig fosgailte, ma bhios e tuiteam nas lugha na -8C bidh cead agam an uinneag a dhùnadh. Dh'fhàs mi cleachte ris o chionn fhada ach leis a' chat a th'againn a-nis feumaidh mi rudeigin a chur faisg air an uinneag gus bacadh a chur air bhon a bhith a' dol as an uinneig air mullach an taigh. A-raoir chuir mi mo bhrogan air, rinn sin a' ghnothach gu math ach sa mhadainn seo bha iad làn sneachd leis an oiteag ghaoithe a bh'ann.
Comann nam Pàrant Dùn Eideann ga dhubh chàineadh
Chithear leth-bhreac den litir agus deasbad na cois air an t-sreath seo aig Foram na Gàidhlig.


text:
- TIOTAL
- Dannsa am Poileas aig Taigh-òsda an Stèisean ann an Inbhir Nis
- EXTERNAL ID
- PAN_11_47
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20356
- KEYWORDS
- Dannsan Poileas
Taigh-òsda Caledonian
dannsan
taighean-òsda
Dannsa Poileas aig Taigh-òsda an Stèisean ann an Inbhir Nis. O'n taobh clì tha, Coinneach Morris, Màiri Ghrannd, Donnchadh MacGill-Fhinnein is Sìon NicDhonnchaidh (A' Bh. Walls a-nis) a' gabhail tlachd ann an oidhche a-muigh. B' eòglach poileas a bh'ann an Donnchadh, is bha bùth aodaich - 'The Fashion Salon' - aig teaghlach Choinnich ann an Inbhir Nis.
Cheannaich Sìon an dreasa aice aig fèil-reic aig Carsons ann an Inbhir Nis, is tha cuimhne aice gun robh boireannach na bu shine aig an dannsa leis an aon dreasa. Tha e gu math coltach gun do phàigheadh ise am prìs àrd air a shon, is tha Sìon a' smaoineachadh nach biodh i idir toillichte nighean naoi bliadhna deug a dh'aois leis an aon ghùn cosgail!
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Ath-chuinge mu BhBC ALBA
Tha taic air èirigh airson iomairt a tha ag iarraidh air a' BhBC deich uairean de thìde de phrògraman ùra a dhèanamh 'son BBC ALBA gach seachdain.
Thòisich am fear-iomairt, Art MacCarmaig, ath-chuinge an t-seachdain seo, is còrr air 400 air an ainmean a chur rithe thuige seo.
Tha a' bhuidheann MG ALBA mar thà air a ràdh gum bu chòir dhan BhBC barrachd phrògraman ùra a dhèanamh airson BBC ALBA.
Dh'iarr MG ALBA gum biodh deich uairean de thìde de phrògraman ùra ann gach seachdain, mar a tha am BBC a' dèanamh airson S4C sa Chuimrigh.
'S e dùblachadh a bhiodh an sin air na tha am BBC a' dèanamh an-dràsta.
Thuirt Mgr MacCarmaig nach eil airgead gu leòr ga chosg air BBC ALBA, is gu bheil cus ath-chraolaidhean ann.
Tha e ag iarraidh air Àrd-Stiùriiche a' BhBC, Tony Hall, is Cathraiche Urras a' BhBC, Rona Fairhead, co-dhiù 10 uairean de phrògraman ùra air BBC ALBA a thabhainn gach seachdain.
Dh'iarr e gum bi sin - agus goireasan a bharrachd dha BBC ALBA - air a sgrìobhadh ann an càirt ùr a' BhBC.


text:
Bliadhna Mhath Ùr!
Bliadhna Mhath Ùr!
...neo am bu choir dhòmh bhith ag ràdh Bliadhn' Ùr Mhath? Sin a bhìos sinne ag radh ri cheile ann an Uibhist a Deas aig àm a bhliadhn' ùr. Ach chan e sin an aon rud a tha diofraichte mu dhèidhinn a bhliadhn' ùraig ceann a deas na h-Eileanan Sìar gu tà!
Gach Oidhche Chullaig , cho luath sa bhragas an clag mu dheireadh aig Big Ben bithidh na Iasagirean ann a Ludag, Eirisgeiridh agus Barraigh a cuir fàilte air a chèile a losgadh lasan bhoillsg (flares) dearg dhan adhar agus tha seo a deanamh airson sealladh sònraichte breagha aig toiseach a bhliadhn' ùr.
A bharrachd air sin tha seann dhualchas ann cuideachd far am Bìdh na Gillean Chullaig a tighinn timcheal gach taigh anns an sgìre le coinneal sònraichte agus le deàgh dhùrachd airson a bhliadhn' ùr. Cluinnidh tu na gillean a muigh ag èibheadh "A Chullaig 'sa Challuinn Ho Ro!" nuair a tha iad a tighinn faisg air an taigh agad. Nuair a ruigeas iad an taigh bithidh na gillean a tighinn mun chuairt air an doras agus bìdh am fear as sinne ag èibheadh "An Dùan" dhan teaghlach a tha air cruinneachadh taobh a staigh an doras.
An Duan
Thàinig sinne a nochd dhan dùthaich a dhùracadh dhuibh na Calluinn,
Cha riog mi leas a bhith ga innse bha i ann ri linn mo sheanar,
A Deanamh deiseal aig an àrd doras aus a teàrnadh aig na starsaich
Mo Dhuan a ghabhail gu dòigheal mar bu dual sinn aig na Calluinn.
Caisean Calluinn na mo phòca, 's math an ceò a thig as an fhear ud,
Thèid e deiseil air na pàisdean gu seachd àraidh bean an taighe,
Bean an taige 's i as dìoch e, lamh a riorachadh nan Caluinn,
Rud beag de shochair an t-samhraidh a cumail geall air aig an aran.
Fosgail an doras 's liog a staigh sinn.
An uairsin fosglaidh bean an taighe an doras agus leigidh i na gillean a steach dhan chidsin. Lasaidh fear dheth na gillean an coinneal agus bheir e dhan duine an taigh e. Bithidh e ga chuir timcheil a chìnn trì tursan airson deagh bheannachdan tron bhliadhna a tha roimhe agus an uairsin tha e ga toirt dhan ath dhuine as sinne san teaghlach, a bhitheas a deanamh an aon rud agus mar sin air adhart. B'àbhaist do dhaoine a bhith toirt bonnaich agus caise dhan na gillean airson na tàpaich anns an eaglais an ath latha ach a nist bithidh na gillean a dol gu taigh airson partaidh ghoirid mus tèid iad dhachaidh airson "na bells!"
Tha an traidisean seo air a bhith anns na h-Eileanan Sìar airson lìnntean ach a nist chan eil e ach a tachairt ann an coimhearsnachdan beag aig ceann a deas nan eilean.
Ge bi dè rinn sibh, tha sinn an dòchas gu robh Nollaig agus Bliadhna Ùr Mhath agaibh!
Gach deagh dhùrachd airson a Bhliadhn' Ur!
Deasaiche Sgleog


text:
- TIOTAL
- Sràid Aonghais, Am Ploc
- EXTERNAL ID
- HC_PLANNING_01_086_1339
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 13849
- KEYWORDS
- taighean-òsta
eaglaisean
mansaichean
B' e baile beag air a phlanadh a bha sa Phloc an toiseach, air a chàradh airson Iarla Shìphoirt ann an 1794. Chaidh am baile a leasachadh ann an 1801 le Uilleam Cumming airson an ath uachdaran, Sir Ùisdean Aonghais, ach an coisneadh iad a-mach às an fhasgadh a bha sna h-uisgeachan far Loch Carrann agus à gnìomhachas an sgadain a bha gu math soirbheachail. Bha dachaighean sa bhaile cuideachd do luchd-màil air an ruagadh à fearann eile air Oighreachd Loch Aillse. Chaidh an Oighreachd a cheannach sna 1850an le Sir Alasdair MacMhathain, am fear a thog cuideachd Caisteal Dhùin Creige a tha a' coimhead thar a' bhàigh. 'S e Sràid Aonghais a' phrìomh rathad a-steach don bhaile o Chaol Loch Aillse agus an t-àite far a bheil a' chuid as motha de na togalaichean poblach, leithid a' Bhun-sgoil, nan suidhe. Chithear mansa na h-Eaglais Saoir Aonaichte, air a bheil Mansa an Iar san sgìre, air an làimh chlì nas fhaide shuas an rathad. Chaidh am mansa sin a thogail ann an 1910 agus an-diugh 's e taigh-òsta a th' ann. Tha Sràid Aonghais a' dol sìos dhan chala agus don chòrr den bhaile bheag àlainn air tràigh Loch Carrainn.


text:
Urras an Taobh Sear a' sireadh talmhainn
Tha Urras an Taobh Sear anns an Eilean Sgitheanach air tagradh oifigeil a chur a-steach airson pìos talmhainn aig Bodach an Stòirr a cheannach bho Chomhairle na Gàidhealtachd.
Tha an t-Urras a' sireadh pìos talmhainn airson pàirce-chàraichean, taighean-beaga poblach agus bùird-fiosrachaidh.
Tha draghan air nochdadh anns an sgìre mu cho trang 's tha an t-àite le luchd-turais as t-Samhradh, 's cion ghoireasan ann dhaibh.
Tha dùil gun do thadhail 150,000 duine air Bodach an Stòirr ann an 2016 - 60,000 a bharrachd na bh' ann ann an 2014.
Cleachdaidh an t-urras lagh ùr a thug Riaghaltas na h-Alba a-steach anns an Fhaoilleach airson sealbh fhaighinn air an fhearann.
Goireasan
Gabhaidh an raon-parcaidh a th' anns an amharc 100 carbad, le cìs air an fheadhainn a bhios ga cleachdadh.
Tha dùil gun cruthaich na planaichean 1.8 dreuchd làn-ùine.
Tha luach £1,000 anns a' phìos talmhainn a dh'iarr an t-Urras, agus feumaidh Comhairle na Gàidhealtachd freagairt a chur thuca taobh a-staigh sia mìosan.


text:
- TIOTAL
- Sgeidse de dh'Iomairt Sheanalair Monck ann an 1654
- EXTERNAL ID
- QZP40_941_006_P001
- DEIT
- 1654
- LINN
- 1650an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31366
- KEYWORDS
- iomairtean
blàran
Crombail
Cùmhnantaich
ar-a-mach
gearasdanan
airm
mapaichean
planaichean
zoomable
deilbh leudachail
B' e fear den luchd-taic a bu dhìlse aig Crombail a bh' ann an Seanalair Seòras Monck. Fhad 's a bha Crombail a' riaghladh, an dèidh do Theàrlach I a bhith air a chur gu bàs, bha Monck na Cheannard ann an Alba.
Ann an 1652 chaidh Morair Middleton a shuidheachadh mar Cheannard Theàrlaich II air a' Ghàidhealtachd agus ann an 1654 bha tuilleadh air 8,000 saighdear aige ann. Thòisich Seanalair Monck na Cheannard ann an 1654, agus thog e arm a dhol a shabaid an aghaidh Middleton sa Ghàidhealtachd anns An Ògmhios sa bhliadhna ud. Rinn e dà cholbh den arm aige is mar sin fhuair e làmh an uachdar air Middleton, is ghlac e e aig Loch Garaidh.
Chuir Monck cìsean àrda air athair sam bith a leigeadh le a mhac a dhol a shabaid air taobh an Riaghaltais, is bha e a' tabhann deagh dhuaisean nan deidheadh duine de luchd-stiùiridh nan Rìoghairean a ghlacadh. Anns an Iuchar, dh'innis e do Chrombail gun robh na Rìoghairean sgapte is gun robh e air pàirtean den Ghàidhealtachd a losgadh. Stèidhich e seirbhis mhath fiosrachaidh sa Ghàidhealtachd cuideachd. Tha e air a ràdh gun d' rinn Monck barrachd gus na Ridirean Albannach buaireasach a chur fo smachd na rinn Rìgh sam bith roimhe. Gus smachd a chumail, chuir Monck air dòigh gearasdanan an Inbhir Air, Inbhir Lòchaidh, Inbhir Nis, Lìte is Peairt.
An dèidh bàs Chrombail, bha aimhreit is èiginn an taobh a-staigh arm Mhonck 's mar sin thionndaidh e gu taobh Theàrlaich II, is chuir e air ais air an rìgh-chathair e.
Tha am map seo o leabhar XVIII de Ghnìomhan Comann Gàidhlig Inbhir Nis, 1891-1892


text:
Neach-coiseachd air bàsachadh anns an ospadal
Bhàsaich am fireannach a bha 19 bliadhna ann an Ospadal an Rathaig Mhòir ann an Inbhir Nis.
Chaidh a cobhair a dhèanamh air le luchd-teasairginn nuair a chaidh a thogail le heileacoptair faisg air Geàrrloch Diluain.
Thuirt na poilis gur ann à Craig Cathie ann an sgìre Mhoodiesburn ann an Glaschu a bha e.
Bha an duine a' coiseachd còmhla ri bruidhinn de 16 daoine air oighreachd a' Bhaile Mhòir.
Thuit e eadar 20 is 30 troigh(6-9m) agus chaidh a ghoirteachadh mun cheann.
Tha Poilis a' Chinn a Tuath ag ràdh gun deach fios a chuir dha a theaghlach.
Thèid aithisg a chur gu neach-casaid a' chrùin


text:
- TIOTAL
- 55231 san Aghaidh Mhòr, 1954
- EXTERNAL ID
- PC_HRS_TRAINS_003_421
- ÀITE
- An Aghaidh Mhòr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- DEIT
- 1954
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28423
- KEYWORDS
- locomotaibhean
trèanaichean
55231 san Aghaidh Mhòr ann an 1954.
Chaidh 55231, locomotaibh smùide 0-4-4T, a thogail dha Rèile Chaledonia ann an 1922 a rèir dealbhachadh le Iain F Mac an Tòisich. Chaidh a h-àireamhachadh CR 418. An dèidh a' bhuidhneachaidh b' e LMS 15231 a bh' oirre. Aig an àm a chaidh an rèile do sheilbh na stàite bha i stèidhichte aig seada Dhùn Deagh an Iar. Chaidh a toirt a-mach à seirbheis san Ògmhios 1961 agus fhuaireas cuidhteas i san Lùnastal an aon bhliadhna


text:
Prògram Choinnich
Tuilleadh mar seo:
Prògram Choinnich
Prògram Choinnich
Prògram Choinnich
Prògram Choinnich
External Link:
Fiosraichean - Aonghas Pàdraig Caimbeul; Bill Innes
Luchd-clàraidh - Coinneach MacÌomhair
Item Person - Kemp, William; MacDonald, Sandy; Wilson, Ginger
Geàrr-chunntas - Fiosrachadh mu dhràma rèidio stèidhichte air tachartasan bhon dàrna cogadh.
Tha Bill Innes agus Aonghas Pàdraig Caimbeul a' bruidhinn mu dheidhinn 'Ruith Caol', dràma rèidio ag innse mar a choisich triùir phrìosanach-cogaidh a bhuineadh do Bhaile a' Chaolais - Uilleam Kemp, Sandaidh Dòmhnallach agus Seumas MacUilleim - 1,000 mìle tron Roinn Eòrpa gu saorsa agus mar a bha an cuid Gàidhlig na chuideachadh dhaibh. Tha Aonghas Pàdraig, a rinn an dràma, ag innse carson a chaidh a sgrìobhadh. Tha fiosrachadh ann mu na caractaran agus cuideachd mu dè thachair do dh'Uilleam Kemp às dèidh a' chogaidh. Tha an dràma stèidhichte air rudan a thachair. Tha Bill Innes a' dèanamh lèirmheas air an dràma agus tha còmhradh ann mu dheidhinn nan rèiseamaidean Gàidhealach agus na dh'fhulaing iad tron dà chogadh.
Fad a' Chlàir (h:m:s) - 00:13:00
Àm Clàraidh - 2000.11.03
Àm a' Chuspair - 2000 gu 2000
Àm Craolaidh - 2000.11.03
Cànan - Gàidhlig
Seòrsa - Rèidio
Cruinneachadh - BBC
Àireamh a' Chlàir - 28833
Àireamh an Teip Thùsail - Program Choinnich 03.11.2000
Càileachd an Fhuaime - Math
Cruth Inneal a' Chlàir - DAT
Àite Clàraidh:
Siorrachd - Ros is Cromba
Paraiste - Steòrnabhagh
Eilean - Leòdhas
Baile/Àite - Steòrnabhagh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/28833/1
Tweet


text:
- TIOTAL
- An t-Srath, Geàrrloch
- EXTERNAL ID
- GAIRLOCHM_069
- ÀITE
- Geàrrloch
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 5078
- KEYWORDS
- bailtean oirthireach
coimhearsnachdan iasgaich
Sealladh de bhaile beag An t-Strath, a tha na pàirt de choimhearsnachd croitearachd Gheàrrloch. Chithear togalach Sgoil Uachdar Chàirn gu meadhanach fad às. Ri aghaidh an deilbh tha bàtaichean air an tarraing suas air a’ chladach, tha lìn a’ tiormachadh air puist agus nas fhaide air falbh tha bothan iasgach a’ bhradain.
Coimhearsnachd bheag iasgaich agus croitearachd air oirthir an iar-thuath na Gàidhealtach, tha Geàrrloch a' faighinn ainm bhon Ghàidhlig airson 'loch goirid' agus tha e suidhichte air Bàgh a' Bhaile Mhòir, caolas fasgach a bha roimhe, agus a tha fhathast, na acarsaid chudromach air an oirthir an iar airson bàtaichean-iasgaich agus gheataichean.
Bha uair a bha coimhearsnach Gheàrrloch air a dhèanamh suas de ghrunnan thuineachaidhean beaga sgapte. Mus deach an A832 a chrìochnachadh ann an 1843, cha mhòr gun ruigeadh an t-àite ach bhon mhuir a mhàin. Aon uair agus chaidh 'fhosgladh suas', bha sgìre Gheàrrloch na cheann-uidhe a bha a' còrdadh ri mòran luchd-turais Bhictòrianach a bha ag iarraidh an 'sublime' Gàidhealach fheuchainn. Bha àrdachadh ann an luchd-turais an dèidh turas rìoghail leis a' Bhanrigh Bhictòria ann an 1877, a thadhail fhad 's a bha i a' fuireach aig Taigh-òsta Loch Ma-Ruibhe a bha faisg air làimh.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Thug Tighearna Chola air sluagh Rùim tionndadh dhan chreidea...
Tuilleadh mar seo:
Eachdraidh Chlann...
Mar a fhuair Tighearna...
Òran do Thighearna Chola
Ghlèidh Diùc...
Fiosraichean - Hugh MacKinnon
Luchd-clàraidh - Dòmhnall Eairdsidh Dòmhnallach
Geàrr-chunntas - Thug Tighearna Chola air sluagh Rùim tionndadh dhan chreideamh Phròstanach.
'S e Caitligich bu mhotha a bh' air Eilean Rùim. 'S e Pròstanach a bh' ann an Tighearna Chola agus, nuair a fhuair e an t-eilean bho Mhac 'ic Ailein, thug e air na daoine tionndadh dhan chreideamh Phròstanach, no Rùm fhàgail.
Fad a' Chlàir (h:m:s) - 00:01:08
Àm Clàraidh - 1964
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 44722
Àireamh an Teip Thùsail - SA1964.008
Àireamh a' Chlàir Thùsail - SA1964.8.A12
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Inbhir Nis
Paraiste - Na h-Eileanan Tarsainn
Eilean - Rùm
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/44722/1
Tweet


text:
Foghar nan Eilean '78
1979
The Highland Connection
Faclan aig Calum is Ruairidh Dòmhnallach
Tha na duilleagan a' dannsa
Bho na craobhan anns a' ghaoith
Foghar donn ar bliadhn' air tionndadh
Nis tha luchd an t-samhraidh ma sgaoil
Sona dh' fhàg thu mi le m' eilean
'S leam na lochan is na bàigh
Mo chridh' aig tàmh air beanntan geamhraidh
Nis tha luchd an t-samhraidh ma sgaoil
Foghar nan eilean
Foghar mu thuath
Gheibh sinn beatha mar a chleachd sinn
Mas tàinig an t-sluagh
Bidh am fraoch air nam beanntan
'S a choille ruadh fon ghrian
'S iad a sealltain dathan dhomsa
Gus an till iad a rithis
Tha an latha seachad buithtean duinnte
Gheibh an caisteal fois na h-oidhch'
Gheibh an t-airgead cadal socair
Nis tha luchd an t-samhraidh ma sgaoil
Mar a dh' atharraich iad ar beòshlaint
Mhill iad dualchas cainnt 's ar dòigh
Ach fhoghair, crathaidh mi do làmh
Nis tha luchd an t-samhraidh ma sgaoil
Foghar nan eilean
Foghar mu thuath
Gheibh sinn beatha mar a chleachd sinn
Mas tàinig an t-sluagh
Bidh am fraoch air nam beanntan
'S a choille ruadh fon ghrian
'S iad a sealltain dathan dhomsa
Gus an till iad a rithis
An deasachadh mu dheireadh: 2a dhen Mhàrt 2014 12:57:37
© 1979 Storr Music. Gan cleachdadh le cead.


text:
Nòs?
A bheil an dòigh anns a bheil sinn a' faicinn farpais an t-Seann Nòis air atharrachadh?
Tha cuid den bheachd nach bu chòir dha na h-òrain a bhith air an gabhail air àrd-ùrlar, ach 's ann a-nise mar sin a tha cuid den òigridh ag ullachadh air a shon.
Tha deasbad gu leòr air a bhith ann sna bliadhnaichean a dh'fhalbh mu dè dha-rìribh a th' anns an t-seann nòs, agus cuid den bheachd gu bheil nòsan eile a' toirt buaidh air cuid de sheinneadairean a bhios a' feuchainn air an fharpais aig a' Mhòd, agus fiù 's gu bheil an suidheachadh anns am feumar na h-òrain a ghabhail anns an fharpais a' toirt buaidh air.
Fireannaich
"Anns a' chiad dol a-mach, feumaidh mi a ràdh gur e rud mì-nàdarrach a th' ann a bhith a' cantainn "Seann Nòs" ri òrain Ghàidhlig," thuirt Christine Primrose, a bha na britheamh air farpais Bhuinn Airgid an t-Seann Nòis am-bliadhna.
"Bhon, 's e sin an dòigh, bha thu dìreach a' seinn òrain Ghàidhlig.
"Chan e "nòs sean" a bh' ann a-riamh. Bha e dìreach gu nàdarrach.
"Ach mar a tha cùisean air a dhol air adhart thairis air na bliadhnaichean tha sinn air a chur ann am bogsa ris an can iad "an Seann Nòs".
"Nise, chanainnsa mu dheidhinn sin, gum bi sinn a' coimhead airson an fharpaisich, e no i, a' toirt a-mach briathran a' bhàird, agus gun robh tuigse aca air na bha iad a' seinn.
"Sin e, aig a' cheann thall, chanainn," thuirt i.
'S e glè bheag de dh'fireannaich a th' air cur a-steach airson farpais an t-Seann Nòis am-bliadhna, ged a tha gu leòr anns na coimhearsnachdan aig a bheil comas seinn.
"Am-bliadhna tha e tàmaillteach dha-rìribh gu bheil e cho truagh," thuirt Christine.
"Chan eil ann ach dithis tha mi an dùil a tha a' dol a sheinn.
"Chan e farpais a tha sin ann, chanainn.
"Ach tha mi air a bhith a' bruidhinn ri duine no dithis thairis air na bliadhnaichean, balaich a bha mi fhèin a' smaoineachadh "nach tèid thu a-steach airson an t-Seann Nòis," 's chanadh iad "o, chan eil mise a' dol air beulaibh chamara".
"Chan e daoine proifeasanta a th' annta, 's chan eil iad cleachdte ri bhith a' seinn air beulaibh chamara, agus tha e a' cur an eagail orra, gu ìre," thuirt i.
Ged a tha coltas ann gu bheil fireannaich an là an-diugh gu math diùid mu bhith a' seinn air an telebhisean, ma dh'fhaoidte nach ann mar sin a bhios cùisean sna bliadhnaichean ri thighinn, agus cuid de ghillean a' seinn air an àrd-ùrlar an ìre mhath tric.
"'S e am Mòd an aon rud a bhios mi a' dèanamh, ach bidh mi a' gabhail pàirt ann an diofar mhòdan cuideachd, mar Mhòd Inbhir Nis agus am Mòd ionadail againn ann am Poll Iù," thuirt Eoin Cuiminneach, a bhuanaich farpais a' Bhuinn Airgid airson an t-Seann Nòis do ghillean eadar 13 agus 15 bliadhna de dh'aois.
"Bha mi a' faireachdainn caran cofhurtail air an stèidse, ach bha mi gu math iomagainneach nuair a thòisich iad a' leughadh a-mach nan ainmean, 's bha mi gu math taingeil nuair a bha e deiseil," thuirt e.
Eagal
Ma tha dha-rìribh rud ann ris an canar "an Seann Nòs", a bheil na suidheachaidhean anns am bi daoine a' seinn fhathast ga bhrosnachadh? An e rud beò a th' ann, no am bi daoine dìreach a' seinn 's an sùil air leithid a' Mhòid a-mhàin?
"Tha structar na coimhearsnachd air atharrachadh cho mòr," thuirt Christine.
"Chan eil na cuirmean a chleachd a bhith ann, agus feumaidh sinn a bhith a' coimhead air sin, dìreach sin mar a tha e.
"Tha cùisean a' dol air adhart. Cha leig iad a leas a bhith ag atharrachadh mar a tha iad a' seinn nan òran, ach dìreach far a bheil iad air an cur anns a' chiad dol a-mach.
"Mar an talla mhòr a tha seo, no talla mhòr sam bith eile. Tha e eagallach dha na balaich òga a tha sin, no clann-nìghean òga. Tha e cho mì-nàdarrach dhaibh, agus chan eil iad a' seinn cho math 's is urrainn dhaibh.
"Sin e mar a tha e. Feumaidh sinn dìreach faicinn dè 's urrainnear a dhèanamh.
"Bhon tha fhios againn gu bheil na seinneadairean anns na comihearsnachdan.
"Tha iad air a bhith ann, tha agus bha agus bithidh.
"Tha e cho tàmaillteach nach eil sinn gam faicinn no gan cluinntinn.
"Bhithinn an dòchas gu bheil sin a' dol a dh'atharrachadh. Chan eil fhios agam ciamar," thuirt i.
'S ann Diardaoin a chumar farpais Seann Nòis nan inbheach.


text:
Tha teachdaireachd sònraichte aig an tatto-spine a bheir e seachad. Is e seo aon de na tattoos as fheàrr a dh'fhaodas duine sam bith a dhèanamh. Chan e a-mhàin gu bheil e mòr agus brèagha, tha e a 'toirt dhut èadhair de bheairteas agus de shùbailte. Faodaidh tu tòrr dheuchainnean a dhèanamh a tha thu ag iarraidh le bhith a 'tarraing diofar chreutairean, cumaidhean no dealbhaidhean air do dhroma-droma le tòrr saorsa spàs.
1. Tha an tatùb-spàin air a 'chùl a' toirt sùil shoirbheachail
Tha caileagan a 'Bhrùnaich a' guidhe tatù air an Spine le dealbhadh dubh dubh gus am bi iad a 'coimhead tarraingeach
2. Bheir tatù-spàin air a 'chùl sealladh iongantach
Tatù-spàin air a 'chùl le dealbhadh dubh dubh a' dèanamh nigheanan a 'coimhead iongantach agus grinn
3. Tha tatù a 'mhuilinn bhon amhaich air a' chùl a 'dèanamh nighean a' coimhead àlainn
Thèid clann-nighean a 'Bhrùnaich airson tatù an Spine le dealbhadh inc dhonn gus am bi iad a' coimhead àlainn
4. Bidh tatù a 'chnàimh on amhaich air a' chùl a 'dèanamh duine a' coimhead gu math
Tha na fir Bhrùnach a 'meas tatù Spine air an cùl bhon amhaich; tha an dealbhadh tattoo seo a 'ciallachadh gu bheil iad a' coimhead àlainn
5. Tha an tatùb-spàin air a 'chùl a' toirt an sealladh eireachdail
Tha gaol le boireannaich Bhrùnach a 'dèanamh tatù air an cùl gus am bi iad a' coimhead tarraingeach
6. Tha tatù a 'chnoc air a' chùl a 'toirt sùil gann
Bidh fir a 'caitheamh tatù Spine air an cùl oir tha seo a' ciallachadh gu bheil iad gam faicinn
7. Bheir tatù-spàin air a 'chùl an sealladh iongantach
Bidh na fir a 'caitheamh tatù Spine air a' chùl le dealbhadh inc dhonn gus am bi iad a 'coimhead gu math clasaigeach
8. Tha tatù a 'chnoc air a' chùl a 'toirt sùil foxy ann an fir
Tha an tatùg Spine air a 'chùl le teachdaireachd a' dèanamh duine a 'coimhead fireannach agus foxy
9. Tha tatù-spàin air a 'chùl le dealbhadh inc flùr a' dèanamh nighean a 'coimhead beòthail
Tha boireannaich a 'guidhe an tatù àlainn Spine air a' chùl le dealbhadh inc blàthan; tha seo a 'ciallachadh gu bheil iad a' coimhead tarraingeach agus glic
10. Tha tatù-spàin le dealbhadh inc fhlùraichean air a 'chùl a' dèanamh boireannach a 'coimhead beul-aithris
Tha boireannaich a 'caitheamh tatù Spine le dealbhadh dubh, inc blùr air a' chùl gus an dèanamh gu math
11. Bidh an tatù-spàin le uisge flùr, dealbhadh inc air a 'chùl a' toirt an sealladh iongantach
Tha caileagan a 'toirt meas air an tatù àlainn Spine le uisge flùr, dealbhadh inc air a' chùl gus am bi iad a 'coimhead tarraingeach
12. Tha tatù a 'chnàimh air a' chùl a 'dèanamh tè a' coimhead sàr-mhath
Tha caileagan a 'Bhrùnaich a' guidhe tatù air an Spine le dealbhadh inc dhonn oir tha e a 'dèanamh orra a bhith a' coimhead fiadhaich agus àlainn
13. Tha an tatùb-spàin air a 'chùl a' toirt an sealladh glamourous
Tha na boireannaich Bhrùnach a 'caitheamh tatù Spine le dealbhadh inc dhonn air a' chùl gus am bi iad a 'coimhead glamourous agus beairteach
14. Bheir tatùg-spàin air a 'chùl le dealbhadh cù agus donn donn sealladh tarraingeach
Tha boireannaich a 'caitheamh tatù Spine air an cùl le cùl agus tha dealbhadh inc dhonn a' dèanamh gu bheil iad a 'coimhead gu math tarraingeach
15. Bheir tatù air an amhaich a tha a 'dol thairis air a' chùl sealladh dapper
Bidh fir a 'caitheamh tatù Spine air an cùl a' dol thairis bhon amhaich oir tha seo a 'ciallachadh gu bheil iad a' coimhead clasaigeach agus dapper
16. Tha tatù-spìon le dealbhannan a tha còmhnard a 'dealbhadh air a' chùl a 'dèanamh nigheanan a' coimhead beòthail
Thèid boireannaich Bhrùnach a dhèanamh airson tatù air a 'chnoc-droma le dealbanan a tha a' còmhdach dealbhadh air an druim gus am bi iad iongantach is beòthail
17. Tha an tatù-spàin air a 'chùl a' toirt a 'choltas spruce
Tha fir a 'còrdadh ri bhith a' dol airson tatù Spine le dealbhadh dubh dubh air an cùl gus am bi iad a 'coimhead glic agus spruce
18. Tha tatù-spàin air a 'chùl a' dèanamh boireannaich a 'coimhead àlainn
Tha an tatù Spine dealbhaidh dubh dubh a 'maidseadh an aodach cùil agus an dath craicinn donn gus am bi boireannaich a' coimhead àlainn
19. Tha tatù a 'chnàimh air a' chùl a 'dèanamh boireannach a' coimhead tarraingeach
Bidh mnathan a 'Bhrùnaich a' dol airson tatù na Spine le dealbhadh donn is pinc gus am faic iad iad tarraingeach agus bòidheach
20. Tha an tatùbag lùbte air a 'chùl a' toirt boireannach gu math beòthail agus tlachdmhor
Tha an dealbhadh tùr Spine dubh air a 'chùl a' dèanamh gu bheil boireannach a 'nochdadh gnèitheach agus iongantach
21. Tha tatù a 'chnàimh air a' chùl a 'dèanamh boireannach a' coimhead mì-nàdarrach agus ealanta
Tha boireannaich a 'guidhe an tatù àlainn Spine air an druim le dealgain a' dealbhadh gu bheil iad a 'coimhead tarraingeach agus grinn
22. Tha tatù a 'chnàimh air an amhaich gu ruige an cùl a' dèanamh tè a 'coimhead gu math cruaidh
Bidh boireannaich a 'caitheamh tatù Spine air an cùl le dealbhadh dubh dubh gus am bi iad a' nochdadh fiadhaich agus eireachdail
23. Tha an tattoo-spàin air a 'mhuineal air a' chùl a 'toirt sùil shònraichte air
Tha boireannaich a 'guidhe tatù na Spine air a' chùl le dealbhadh dubh dubh a 'toirt an sealladh eireachdail
24. Tha tatù-spàin air a 'chùl le dealbhadh cèidse rioghail a' dèanamh gu bheil duine a 'coimhead gu mòr agus gu h-annasach
Bidh na fir a 'caitheamh tatù Spine le dealbhadh cage rib air a' chùl gus am bi iad a 'coimhead geur agus dìomhair
Tha creideas ìomhaigh a 'dol gu: Pinterest.com, Tumblr.com, plus.google.com, vk.com, facebook.com, instagram.com, twitter.com agus flicker.com


text:
Gu goirid, tha iGàidhlig ag amas air na rudan a leanas:
- goireasan teicneolach a chruthachadh dhan Ghàidhlig (mar is trice ann an co-obrachadh le pròiseactan no buidhnean eile)
- Gàidhlig a chur air goireasan teicneolach, mar bhathar-bog
- fiosrachadh mu na goireasan seo a sgaoileadh agus taic a chumail ri daoine a tha airson an cleachdadh
- iarraidh air luchd-leasachaidh is saothraichean fuasglaidhean a dhealbhadh air duilgheadasan a tha ’nan cnapan-starra dhan Ghàidhlig (agus cànain eile san aon staing)
Ma tha ùidh agaibh sa chuspair san fharsaingeachd agus mu eachdraidh iGàidhlig, feuch am PDF seo. ’S e pàipear goirid a dh’ullaich mi ann an 2014 (’s nach dug mi seachad aig a’ cheann thall) ach tha e a’ toirt dealbh air ciamar a thug sinn gu buil an t-saothair seo agus cuideachd carson.
Tha mi a’ toirt iomradh air pàipear eile ann – tha an earrann ud an-seo.


text:
- TIOTAL
- 40663 aig an àrd-chabhsair suas aig Stèisean Fharrais, 1960an
- EXTERNAL ID
- PC_HRS_STATIONS_001_541
- ÀITE
- Farrais
- SIORRACHD/PARRAIST
- MOIREIBH
- DEIT
- 1960
- LINN
- 1960an
- CRUTHADAIR
- Harold D. Bowtell
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27259
- KEYWORDS
- Rèile na Gàidhealtachd
HR
rathaidean-iarainn
40663 aig an àrd-chabhsair suas Eilginn aig stèisean Fharrais, le a h-aghaidh ri Inbhir Nis, air 'Scottish Railtour' ann an 1960.
Chaidh an locomotive 40663 a thoirt a-steach don t-seirbheis mar LMS Àir. 668 san Dùbhlachd 1931 agus chaidh a toirt a-mach à seirbheis san t-Sultain 1961.
Dh'fhosgail Farrais bho thùs air 25 Am Màrt 1858 air loidhne Bhaile Chèith gu Inbhir Nis. Chaidh làrach an stèisein a ghluasad air 3 An Lùnastal 1863 le bhith a' fosgladh na 'prìomh loidhne' gu deas (ged a chaidh an sònrachadh seo a chall nuair a chaidh loidhne ùr nas dìriche tro Dhrochaid Chàrr fhosgladh ann an 1898).
Thug an stèisean ùr snaim dùbailte leis an loidhne a bha ann mu thràth gus am faodadh trèanaichean à Inbhir Nis no Baile Chèith faighinn chun na loidhne gun a dhol an comhair an cùil. Bha àrd-chabhsairean air a h-uile loidhne, a' toirt cruth triantanach neo-àbhaisteach dhan stèisean.
Dhùin an t-seann phrìomh loidhne dhan Aghaidh Mhòr air 5 An t-Iuchar 1965, ged a tha an earrann eadar An Aghaidh Mhòr agus Broomhill air fhosgladh a-rithist le Rèile Srath Spè


text:
- TIOTAL
- Stèisean a' Bhàta Teasairginn, Rathad Cille Chiarain
- EXTERNAL ID
- QZP27_58_11_12
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30585
- KEYWORDS
- Cille Chiarain
An Cidhe Ùr
Buidheann Nàiseanta nam Bàta Teasairginn
Ceann Loch Chille Chiarain
cruinneachadh airgid
Seumas Stevens
bàtaichean teasairginn
Ann an 1898 chruinnich Buidheann Rìoghail Nàiseanta nam Bàta Teasairginn airgead airson bàta teasairginn ùr agus togalach aig Cille Chiarain.
Anns an dealbh tha am bàta teasairginn sin,'An James Stevens' ga toirt sìos Prìomh Shràid Ceann Loch Chille Chiarain air an t-slighe gus a cur air bhog ann an Cille Chiarain. Chaidh am bàta a thoirt tro shràidean Cheann Loch Chille Chiarain.
B'e Teàrlach MacRuaraidh, am fear-deilbh, rùnaire Buidheann Rìoghail Nàiseanta nam Bàta Teasairginn fad iomadh bliadhna agus thog e iomadh dealbh de thachartasan a bha a' cruinneachadh airgid mu Cheann Loch Chille Chiarain
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
Beagan beul-aithris na h-aimsire
-
- Beiträge: 2420
- Registriert: Di Jun 10, 2003 2:33 pm
- Wohnort: gleann a' cheò ;-)
- Kontaktdaten:
Tha iomadh sgeulachdan agus beusan co-cheangailte ris na laithean seo. Bidh Wodan agus an "Sealg fiadhaich" a-muigh anns a' ghaoith, agus bidh na h-aislingean 'san oidhche ag innse rudan a thig anns a' bhliadhna ùir - tha dà oidhche dheug ann airson targradh a dhèanamh air gach mìos na bliadhna a' tighinn. Ach a-rèir beachd eile tha trì oidhcheannan deug ann... àireamh sònraichte agus draoidheil gun teagamh.
Tha e inntinneach, nam bheachd-sa, gu bheil cuid dhen bheul-aithris agus de na seann chleachdaidhean co-cheangailte ris na h-oidhcheannan seo gu math coltach ri beul-aithris agus cleachdaidhean Gaidhealach aig Oidhche Shamhna:
Cha robh e ceadaichte obair-taighe mar nighe no figheadaireachd no snìomh a dhèanamh anns na laithean seo, oir bhitheadh a' bhan-dhia (Percht no Holle no ainmean eile anns na sgìrean eadar-dhealaichte) feargach, agus cha chuireadh na daoine an n-aodach air nighe a-mach airson tioramadh idir idir, o chionn 's gun tigheadh bàs do na daoine aig a bheil an aodach sin... agus tha sgeulachdan ann a tha caran coltach ris na sgeulachdan mun "bhean-nighe" leis an aodach fhuilteach aig an abhainn.
Tha dorsan dhan t-Saoghal Eile fosgailte anns na h-oidhcheannan sin, 's urrainn dha na beathaichean bruidhinn, agus bidh na mairbh a' gluasad tro saoghal nam beò, an "sealg fiadhaich" còmhla ri Wodan no Percht.
Ma thèid nighean no boireannach nach eil pòsda do chrois rathaid anns na h-oidhcheannan seo, is dòcha gum faic i an duine a bhitheas aice uaireigin - ach is dòcha gun tèid a goid leis na taibhsean bhon t-saoghail eile!
Mona
Grrr... tha mearachd anns an tiotal: Beagan bheul-aithris!
Gabh mo leisgeil mionaid ach am faod mi m’ aineolais shealltainn le bhith faighneachd dhiot carson a tha thu a’ cur sèimheachaidh air ‘ beul-aithris ’.
Mar sin leat an dràsta
Reul Chearbach Air Chuairt
http://myweb.tiscali.co.uk/narann/thill.pdf
Agus blog ri fhaicinn aig:
http://inbhirnarann.blogspot.com/
-
- Beiträge: 2420
- Registriert: Di Jun 10, 2003 2:33 pm
- Wohnort: gleann a' cheò ;-)
- Kontaktdaten:
Mona
Zurück zu „a' choimhearsnachd eadar-nàiseanta“
Wer ist online?
Mitglieder in diesem Forum: 0 Mitglieder und 1 Gast


text:
A bheil thu a-riamh iongnadh dè an luach a bheir taic air ais don iomairt adhartachaidh làrach-lìn agad? Leis an fhacal "value :," chan eil mi a 'ciallachadh sùgh ceangail a gheibh thu don làrach agad tro cheanglaichean bhon taobh a-muigh. Tha mi a 'bruidhinn mu dheidhinn tilleadh air tasgadh ann an cruth teachd-a-steach àrd do ghnìomhachas air-loidhne. Tha tòrr làraich-lìn ann a tha a 'reic cheanglaichean agus, às dèidh sin, ma tha iarrtas mòr ann, tha tòrr dhaoine ann a tha airson pàigheadh airson sùgh ceangail. Leig dhuinn bruidhinn mu mar a dh'fhaodas na gnìomhachdan sin buaidh a thoirt air ar n-oidhirpean adhartachaidh inneal-luirg. Le bhith a 'leigeil leinn coimhead nas dlùithe air a' cheangal a tha ceannach agus a 'reic gnìomhachas - grande vegas casino no deposit codes 2016.
Ceannach agus reic ceangalan
Cho fad 'sa tha Google air taic a thoirt dha mar phrìomh adhbhar, bidh iarrtas mòr aig luchd-seilbh làrach-lìn agus maighstirean-lìn.
Thachair an ceangal a bha a 'ceannach ann am meadhan nan 2000an, ag atharrachadh a' ghnìomhachais gu lèir gu bràth. Anns an àm sin bha an gnìomhachas gu lèir air fàs mu bhith a 'reic backlinks. Bha cuid de stòranan lìn a 'toirt seachad taic-taice air stèidh màil. Thòisich prìsean airson aon ceangal Renault bho $ 30 gach mìos. Bha na ceanglaichean sin mar cheanglaichean taobh-barra.
An ceann greis, thòisich Google, agus innealan rannsachaidh cudromach eile, a 'cur an aghaidh làraich a bha air a bhith a' reic cheanglaichean gu poblach tro làraichean fònaichean no fòraman. Dh'adhbhraich na smachd-bhannan seo cur sìos air rangachadh làrach-lìn no neo-chlàradh.
Ach, cha do chuir eadhon na duilgheadasan mòra Ghoogle stad air a bhith a 'reic leasachadh gnìomhachais. Fhuair an fheadhainn sin carson a bha iad a 'ceannach agus a' reic dhrochaidean-lìn na dòighean ùra gus a dhèanamh nas duilghe dha innealan rannsachaidh gus na gnìomhan aca a lorg.
A rèir stiùireadh Ghoogle, a 'ceannach no a' reic backlinks a tha a 'dol seachad air PageRank a' gabhail ris mar dhroch riaghailtean a tha a 'briseadh. Ma lorgar tu ann an ceanglaichean ceannaich gus piseach a thoirt air làraich làraich, is coltaiche gum bi an làrach agad a 'faighinn peanasan bho Google. Sin as coireach, ma tha thu a 'dol an sàs sna gnìomhan sin, feumaidh tu na cunnartan a thoirt gu buil.
A 'ceannach agus a' reic backlinks ann an 2016
- Obraichean aoighean pàighte
Gus làraich-lìn a lorg a bheir comas cuir susbaint pàighidh air na duilleagan aca, feumaidh tu a-steach "ceannaich post a-steach" ann am bogsa rannsachadh Google. Bidh cuid de na seirbheisean sin a 'toirt dhut seirbheis togail ceangail fìor mhath agus cosgais a rèir sin. Ach, tha tòrr làraich-lìn meadhanach math ann cuideachd le prìsean ruigsinneach. Tha cuid de mholaidhean ann de dh 'ionadan-aoigheachd àrd-inbhe sgrìobhte mar thoradh air cùl-taic. Anns a 'chùis seo, tha na pàrtaidhean ag aontachadh a bhith a' co-obrachadh an-asgaidh.
- Ceangalan ceannach bho bhlogaichean
Chaidh tòrr de na ceanglaichean a dh 'fhalbh ann an 2016 a chruthachadh le ceannach ceangail prìobhaideach bho bhlogaichean. Bidh na ceanglaichean sin a 'cumail bacadh air innealan rannsachaidh agus cha bhith duilgheadas sam bith aca. Tha mòran de luchd-blogadh eòlach air fìor luach nan ceanglaichean air ais agus feumaidh iad pàigheadh airson gach ceangal a chuir iad. A bharrachd air an sin, is fhiach innse dhuinn gu bheil cuid de na blagairean as fheàrr leotha ag aontachadh artaigil a chuir le ceangal a-mhàin airson latha no dhà. Tha an àireamh as motha de bhlogaichean a tha a 'reic ceanglaichean a-steach air an cur anns na margaidhean a leanas - fasan, oighreachd, siubhal, ionmhas, foghlam, spòrs. B 'e cosgais cuibheasach a bhith a' ceannach ceanglaichean àrd PR ann an 2016 $ 300 air na stòran eadar-lìn meadhan-inbhe, agus còrr is $ 3000 air na raointean tlachdmhor àrd-inbheach.


text:
- TIOTAL
- Taigh tughaidh ann an Achosnaich, Àird nam Murchan, mu 1912
- EXTERNAL ID
- HLH_DEWAR100_002
- ÀITE
- Achosnich
- SGÌRE
- Ardnamurchan
- SIORRACHD/PARRAIST
- EARRA-GHÀIDHEAL: Àird nam Murchan
- LINN
- 1910an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 1569
- KEYWORDS
- Comataidh Sheirbheisean Meidigeach na Gàidhealtachd 's nan Eilean
Aithisg Dheòirich
Comataidh Dheòirich
Tha clachan beag Achosnaich na laighe 3 mìle an iar thuath air Cille Chomhain, air Rubha Àird nam Murchan, Earra-Ghàidheal.
Chaidh aire a tharraing an toiseach ann an 1850 do dhroch chàradh nan seirbheisean meidigeach slàinte aig Gàidhealtachd 's Eileanan na h-Alba. 'S iomadh turas a chaidh seo ath innseadh thar nan seasgad bliadhna a lean sin, gu h-àraidh leis a' Chomann Meidigeach Chailleannach, a bha a' coiteachadh ri barrachd dhotairean a bhith ann a bhiodh air am pàigheadh na b' fheàrr. Dh'aontaich Lloyd George (An Seansalair) ris na h-iarrtasan seo nuair a thug e a-steach Bile 1911 Àrachas Nàiseanta na Slàinte, ach dh'fhàg an sgeama a-mach a' mhòr-chuid de na croitearan Albannach, daoine nach robh tric a' cosnadh tuarastal agus aig nach robh airgead ach glè ainneamh.
Tha an t-ìomhaigh seo mar phàirt de thaisbeanadh air loidhne a' comharradh ceud bliadhna Chomataidh Seirbheisean Meidigeach na Gàidhealtachd 's nan Eilean, agus glè thrice thathas a' toirt iomradh air mar Chomataidh Dheòirich an dèidh a chathraiche Sir Iain Deòir BP. Chuir aithisg a' Chomataidh air dòigh an t-slighe airson a' chiad seirbheis slàinte air an t-saoghal, Seirbheis Meidigeach na Gàidhealtachd 's nan Eilean, a rinn cruth-atharrachadh air solar meidigeach agus a tha air a mheasadh mar ro-theachdaire Seirbheis Nàiseanta na Slàinte.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive
Cliog > an seo airson a dhol gu toiseach an taisbeanaidh.


text:
- TIOTAL
- Sgoil Ghàidhlig Inbhir Nis - A' Cur Gàidhlig air a' Mhapa, duilleag 1
- EXTERNAL ID
- Z_LTS_INVGAELIC_01
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Ògmhios 2008
- LINN
- 2000an
- NEACH-FIOSRACHAIDH
- Ionnsachadh agus Teagasg Alba
- AITHNEACHADH MAOINE
- 8153
- KEYWORDS
- Bun-sgoil Ghaidhlig Inbhir Nis
Janet McLeod
Alex Salmond
Tha an t-artaigil dà-dhuilleig seo bho iris 'Connected' le Ionnsachadh agus Teagasg na h-Alba a' beachdachadh air buaidh na sgoile Gàidhlig a dh'fhosgail ann an Inbhir Nis san Lùnastal 2007.
Tha © an artaigil aig Ionnsachadh agus Teagasg na h-Alba, 'Connected' - Iris 21, Samhradh 2008.
For more articles click here


text:
"Tuilleadh fiosrachaidh a dhìth" mu S2S
Thuirt ball Gàidhealach aig Holyrood gu bheil feum air barrachd fhiosrachaidh mu phlana gus ola a ghluasad bho shoitheach gu soitheach ann an Linne Mhoireibh.
Thuirt Iain Finnie gu bheil am plana cunnartach, is nach eil am pròiseas tairgse soilleir idir.
Tha Ùghdaras Port Chrombaigh ag iarraidh cead gus ola a ghluasad bho shoitheach gu soitheach aig muir.
Tha iad ag ràdh gu bheil iad glè mhothachail air cho sònraichte 's a tha an àrainneachd anns a bheil iad ag obair.
Ach tha luchd-iomairt a' cur an aghaidh nam planaichean, is iad ag ràdh gu bheil cunnart mòr ann dhan àrraineachd sin. Tha athchuinge leotha air còrr is 100,000 ainm fhaighinn.
Thill an gnothach do Chomataidh nan Athchuingean Poblach aig Holyrood Diardaoin, is iad a' co-dhùnadh barrachd fhiosrachaidh iarraidh.
Thuirt am BPA Uaineach airson na Gàidhealtachd, Iain Finne, gu bheil na cunnartan ro mhòr.
Thuirt Mgr Finnie, ged a thèid an co-dhùnadh a dhèanamh leis an MCA aig ìre Westminster, nach eil am pròiseas tairgse soilleir idir, is nach eil e follaiseach dè a' bhuaidh a tha aig laghan àrainneachd aig ìre Riaghaltas na h-Alba air cùisean.
Feumar sin a shoilleireachadh, thuirt e, airson seo, is cùisean eile a dh'fhaodadh tighinn am bàrr.


text:
- TIOTAL
- Sràid Wentworth, Port Rìgh
- EXTERNAL ID
- HCD_CARD_206
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12993
- KEYWORDS
- croitearachd
dròbhadh
stoc
Chithear san dealbh-chamara seo Ceàrnag Shomhairle ann am Port Rìgh. Bhiodh treud mòr chaorach ann am meadhan a' bhaile annasach an-diugh, ach cha bhiodh seo fìor bho chionn bhliadhnachan. 'S dòcha gun robhas gan toirt sìos Bràighe a' Chidhe chun a' chidhe airson an cur gu fèill-reic.
Fhuair Ceàrnag Shomhairle ainm bho ghaisgeach a bha na cheann-cinnidh nan Dòmhnallach san 12ra linn. Thogadh an togalach mòr ann am meadhan an deilbh an 1873 mar Bhanca Caledonian agus 's ann le Banca na h-Alba a tha e a-nis. 'S e an togalach air an làimh chlì ach Banca Dàil Chluaidh. Tha an cuimhneachan-cogaidh, bho 1922, aig teis-meadhan na ceàrnaig.
Thogadh an dealbh seo le fear Donnchadh Mac a' Phearsain, aig an robh bùth-chungaidhean an Caol Loch Aillse bho 1912 gus an do leig e dheth a dhreuchd ann am meadhan nan 1960an. Bhiodh e tric a' togail dhealbhan-camara, agus gheibhte sa bhùth aige a h-uile seòrsa stuth a dh'fheumte airson togail dhealbhan. Cha robh e riamh às eugmhais a chamara agus rinn e clàradh air beatha làitheil choimhearsnachdan an àite
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Sràid Thraill, Inbhir Theòrsa
- EXTERNAL ID
- CAITHHORZ_CAIMS_PHO170
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Caithness Horizons
- AITHNEACHADH MAOINE
- 758
- KEYWORDS
- sràidean
seallaidhean sràide
càraichean
carbadan
carbadan motair
Chaidh Sràid Thràill sa 'bhaile ùr' aig Inbhir Theòrsa ainmeachadh air Seumas Traill à Rattar (1758-1847), Siorraidh Ghallaibh agus an duine a thug gnìomhachas nan leacan-cloiche ann an Gallaibh gu buil.
Chaidh baile Inbhir Theòrsa a dhèanamh na bhorgh baranach ann an 1633. Ann an 1719 fhuair Clann na Ceàrdaich à Ulbastair sealbh air borgh agus fearainn Inbhir Theòrsa, agus ann an 1798 bha 'baile ùr' air a dhealbhadh, an cois borgh nam meadhan linntean a bh' ann mar-thà, le Sir Iain Mac na Ceàrdaich (1754-1835), neach-àiteachais agus neach-ionmhais.
Thòisich togail a' 'bhaile ùir' seo mu 1800. Chaidh na sràidean a dhealbh ann an cumadh òrdail mar chliath, gu math diofraichte bho na seann shràidean faisg air Bàgh Inbhir Theòrsa. Ann an 1812 sgrìobh an Caiptean Iain MacEanraig na 'General View of the Agriculture of the County of Caithness' gun robh... "The New Town on Thurso was planned...according to the most regular plan that could be contrived and in a manner not only ornamental but also positively well adapted for preserving the health & promoting the convenience of the Inhabitants"
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Ma bha thu a-riamh ann an tubaist leis a’ chàr, bidh fios agad gu bheil eadhon bualadh socair a’ faireachdainn mar bhuille mòr. A-nis smaoinich air a bhith nad leanabh. Bidh tubaist gu h-obann a’ faireachdainn dà uair nas miosa … agus dh’fhaodadh sin a’ bhuaidh a dhùblachadh.
Tha a’ bhuaidh a bhios aig tubaist air leanabh air nach eil crios-sàbhalaidh ceart eagalach. Agus eadhon ged nach bi thu ann an tubaist, dh’ fhaodadh càin a chuir ort ma gheibhear a-mach gu bheil leanabh fo aois 14 sa chàr agad nach robh air a cheangal a-steach le crios-sàbhalaidh cloinne ceart. Mar sin, seall dha clann mar a bhios iad sàbhailte sa chàr a h-uile uair a bhios iad a’ siubhal.
Nach dèan sibh ullachadh còmhla le bhith a’ cluich Geama Cliog Crios-sàbhalaidh Siogaidh?
Ach dè na riaghailtean a th’ ann a thaobh chriosan-sàbhalaidh? Tha an lagh ag ràdh:
Bidh sàbhailteachd sa chàr a’ tòiseachadh le bhith a’ taghadh an t-suidheachan càr ceart: ma tha e ro mhòr no ro bheag cha dèan e an obair a bu chòir dha a dhèanamh. Is fhiach a ràdh nach bidh a h-uile suidheachan càr iomchaidh airson a h-uile càr. Ma leugh thu Saor-latha Grianach Siogaidh leis an leanabh agad bidh fios agad gu bheil an t-suidheachan càr sònraichte aca fhèin aig Anndra, Magaidh is Siogaidh. Gus faighinn a-mach dè an seòrsa uidheam-bacaidh càr a tha ceart airson do charbaid agus do leanaibh, tadhal air www.goodeggsafety.com.
Mus ceannaich thu fear:
Nuair a lorgas tu am fear as iomchaidh, carson nach fhaighnich thu dhan leanabh agad dè an dath no am pàtran a b’ fheàrr leotha? Cuidichidh seo iad gus a bhith a’ smaoineachadh air mar an t-suidheachan ‘aca fhèin’. Ma chòrdas e riutha, bidh iad nas dualtaich suidhe ann às aonais gearan!
A-rithist, leis gum bi clann a’dèanamh mar a chì iad inbhich a’ dèanamh, tha deagh eisimpleir deatamach. Ma bhriseas thusa an lagh, smaoinichidh iadsan gun urrainn dhaibh sin a dhèanamh cuideachd. Mar sn, cur ort do chrios-sàbhalaidh an-còmhnaidh, ge bith dè cho goirid sa bhios do thuras. Tha comhairle fìor-mhath anns an iomairt Clann anns a' Chàr mu bhith a’ draibheadh gu sàbhailte.


text:
1. Craobh fìor mhath ann am beachdan tattoo taobh a-staigh dealain-dè airson dealain-dè
2. Beachdan mòra tattoo taobh le dath leòmhann mòr-mholaidh do bhoireannaich
3. Beachdan fiadhaich taitneach le flùraichean flùr air an taobh airson nigheanan faiseanta
4. Tattoo taobh uisge-dhathach donn na h-ìghne
5. Bha dòrtadh le flùr agus ailbhean a 'toirt aghaidh air beachdan tatù taobh-uisge dha boireannaich
6. Dealbhaidhean tattoo taobh a-staigh fionna dearg ròs dearg do bhoireannaich
7. Beachdan smuaintean tattoo taobh a-staigh dath-dhealbh gorm gorma airson nigheanan glic
8. Grian fuar air cùl dathan de chraobhan air taobh taobh do na Mnathan
9. Beachdan tattoo mòr ròs mòr traidiseanta neo-thraidiseanta do bhoireannaich
10. Beachdan taobh a-staigh boireannaich a thaobh tatù uisge-dathach mu bhlàths silidh brèagha
11. Beachd-oidhche comhachagach a tha a 'sgoltadh poliocròmatach agus beachd-smuaintean taobh a-staigh uisge-dhath do bhoireannaich
12. Taobh tatù de dh 'uisge-datha de dhìtheanan dathte soilleir dha nigheanan
13. Dealbhaidhean tattoo cruthachail dathmhor beòthail do Chaileagan
14. Beachdan mu dheidhinn tattoo taobh blàthan dannsagain Dragon airson boireannaich
15. Beachdan tattoo taobh uisge dannsair ballerina boireann
16. Uisge-dathan Neo-àbhaisteach tattoo mòr ròs mòr airson nigheanan
17. Beachdan tattoo a 'cruth-atharrachadh le dath bogha-froise air an taobh airson boireannaich èibhinn
18. Beachdan mì-chliùiteach tatù uisge air iasg air an taobh dha na Mnathan
19. Beachdan tattoo taobh a-staigh de chraobhan air a tharraing le gaoth do mhnathan àrd-amasach
20. Tha tatù taobh mòr de ròs mòr agus bòidhchead taobh a-staigh briathran airson nigheanan
21. A 'neartachadh bheachdan tattoo taobh uisge-uisge mu spèireag ann am galasaidh do bhoireannaich
22. Beachdan math tattoo taobh a-staigh de choineanaich mòr dha na boireannaich
23. Beachdan tattoo taobh-uisge le maighdeann-mhara brèagha dha nigheanan


text:
Smaoinich air Rùbh’ an Dùnain bho chionn timcheall air 3000 bliadhna.
Tha triall beag de dhaoine air an t-slighe gu càrn cloiche a tha a’ coimhead tuath thairis air Loch Bhreadail. Air an cùlaibh tha an clachan beag aca fhèin, na taighean air an togail le clach agus sgrathan.
Tha iad a’ dol timcheall air an lochan agus a’ dol air staran coisrigte, a’ fàgail fasgadh an t-sluic nàdarra gus aghaidh a chur air a’ ghaoth fhuar a tha sèideadh tarsainn air an druim air an t-slighe a-steach do Thaigh nam Marbh.
Tha an eileatrom air a bheil an corp ga leigeil sìos aig an doras a-steach dhan t-seòmar adhlacaidh agus tha bobhlaichean le tabhartasan air an cur air an talamh. Tha an deas-ghnàth a’ tòiseachadh an uairsin, is a’ tighinn gu crìch le bhith a’ gluasad a chuirp a-steach dhan chàrn sheòmarach, ri taobh cnàmhan nan sinnsirean.
Tha sgeulachdan mar seo nam pàirt de sgeulachd Rubh’ an Dùnain. Tha làrach Taigh nam Marbh – càrn seòmarach no barpa - na theisteanas air deas-ghnàthan àrsaidh mar seo.
Tha arc-eòlaichean ag ràdh gu bheil am barpa seo am measg iomadh dhe sheòrsa a tha rin lorg air an oirthir eadar an Spàinn is Sealtainn, le tomhais de dh’ fhianais nach b’ e iasgairean a-mhàin ach tuathanaich cuideachd a bh’ anns na daoine a bha a’ còmhnaidh air an rubha seo.
Atharrachadh aithghearr
Chaidh linntean seachad agus an uairsin dh’atharraich an dòigh-beatha air an rubha – gu grad. Thàinig greis de bhlàthachadh cruinne a dh’ fhàg an t-sìde na bu bhlàithe agus na bu fhliuche, a’ lughdachadh na bh’ ann de thalamh-àitich. Thòisich còmhstri mu talamh-àitich a bh’ air fhàgail agus blàir mu cò leis a bha e.
Bha dìon air leth cudromach. Ged a mhair na seann deas-ghnàthan ann an Taigh nam Marbh, a bha fhathast a’ seasamh a-mach ann an cruth na tìre, chaidh a chur gu feum eile. Chaidh pàirt dheth a leagail agus chaidh na clachan a thoirt gu bàrr na creige gus pàirt den bhalla dìon a thogail os cionn na h-acarsaid.
Bha fichead troigh a dh’àird sa bhalla, le seòmraichean beaga an siud ’s an seo air an taobh a-staigh. Na dhachaidh aig prìomh theaghlach na sgìre bha togalach tapaidh, fiodh an taic a’ bhalla air fhad.
Bha e na shamhla air cumhachd a chuireadh bacadh air feadhainn a lùigeadh ionnsaidh a thoirt air an rubha. Tha fios againn bho na chaidh a chladhach gu robh cultar gu math ealanta aig an luchd-còmhnaidh - airson am mìle bliadhna na mar sin ro bhreith Chrìosda. Bha iad a’ cleachdadh fiodh, iarann, umha agus cuid de mheatailtean luachmhor, còmhla ri crèadhadaireachd a bh’ air a sgeadachadh.
Mar a chaidh na linntean seachad thuit mòran dhe na dùin sin ach tha am balla aig Rubh’ an Dùnain fhathast air a ghlèidheadh gu h-iongantach.
Carson? Faigh a-mach an seo.


text:
Bagaichean falamh ach làn naidheachd
Chum mi orm agus dh’ èirich clamhan-ruadh bhon cabar-fòn gus a chuid sgilean a thaisbeanadh. Air a’ chnoc air fàire bha eaglais agus eadar an eaglais agus coilltean bha an A43 làn le trafaig. ‘S e rathaid a leanas gu Northampton agus Oxford agus bha an àird ud a’ fosgladh slighe nam inntinn. Ghluais dorsan nam smaointinn a bha air fàs caran rag.
Bha a h-uile càil mar bu chòir leis na ruitheaman nàdair agus malairt: bha gealagan-lair ri reic sa mhargaidh Dihaoine. Bha boireannaich a’ coiseach sìos dhan mheadhan a’ bhaile le bagaichean falamh ach bha iadsan trom le naidheachdan. Chaidh iad seachad sanas siud’ ‘s a seo a’ toirt rabhadh orra: ‘Sabhail an t-ospadal againn’. Taobh a-staigh an leabharlann bha guthan Frangach agus Polach a’ measgachadh le dual-chainnt muinntir an àite.
Bha coltais ciar air ach bha e blàth. ‘S e deagh latha a bh’ ann a bhith ruith thairis air na bliadhnaichean.


text:
Cead do thaigh-ghrùdaidh
Thug comhairlichean na Gàidhealtachd cead-dealbhachaidh do thaigh-grùdaidh ann am baile Inbhir Nis.
Bhòt buill de Chomataidh Dealbhachaidh a' Chinn a Deas 11-3 airson cead a thoirt seachad.
San Damhair an-uiridh, dhiùlt iad cead a thoirt dhan phròiseact aig Taigh-Òsta a' Ghlinne Mhòir ri taobh na h-aibhne.
Bha Seonaidh agus Victoria Erasmus, leis a bheil an taigh-òsta, airson taigh-grùdaidh le talla agus taigh-bìdhe na chois a thogail.
Bha comhairlichean den bheachd ge-tà, gun robh e fada cus ro mhòr airson a' cheàrnaidh sin den bhaile.
Dh'ullaich iad planaichean ùra, a chuir iad chun na Comhairle, airson taigh-ghrùdaidh nas bige.
Mhol oifigich na Comhairle cead-dealbhachaidh a thoirt dhan phròiseact fo na planaichean ùra sin.
Thuirt Mandaisdear dealbhachaidh na sgìre, Jim Harbison, gun cuireadh e gu mòr ri eaconamaidh a' bhaile.


text:
Sandstone Press, 2014. 74 duilleag.
Tha teagasg ceimigeachd san àrd-sgoil a' còrdadh ri Sarah Chaimbeul, ach tha tubaist san deuchainn-lann a' toirt oirre cuimhneachadh air rudeigin uabhasach a dh'èirich dhi san oilthigh, rud a leig i air dìochuimhne. Tha an dàimh eadar i fhèin agus a cèile Teàrlach air tuiteam às a chèile agus chan eil fhios aice an urrainn dhi earbsa a chur sna bana-charaidean aice, no na cuimhne fhèin.
Leabhar a tha dèiligeadh ri cuspair nach bi tric a' nochdadh ann am ficsean Gàidhlig, agus air a làimhseachadh le tuigs' is faireachdainn, 's a tha fosgladh sùilean na prìomh charactair gu na rudan a tha cudthromach agus prìseil na beatha.
Cathy NicDhòmhnaill
Glainne
- Le: Daibhidh Eyre
- Còd a' bhathar: 9781910124420
- Ri làimh: Sa bhùth
-
£7.95


text:
Poilis a' sireadh fiosrachaidh às dèidh tubaist rathaid
Dh'iarradh am poileas fhathast cluinntinn bho dhuine sam bith a chunnaic na thachair ann an tubaist rathaid san Aghaidh Mhòir.
Thachair an tubaist air rathad an A95 ann an uairean beaga na maidne, Là na Bliadhn' Ùire, mu dhà mhìle tuath air a' bhaile.
Bhuail carbad ann am fireannach 18 bliadhna a dh'aois, mu 04:30m.
Chaidh an duine a leòn ach tha e a' faighinn seachad air, agus thathar an dùil gun tèid a leigeil a-mach às an ospadal sna beagan làithean a tha romhainn.
Tha na poilis airson cluinntinn bho dhuine sam bith a bh' anns an sgìre eadar 04:00 agus 04:30 air madainn Là na Bliadhn' Ùire, agus a chunnaic dithis fhireannach ann an aodach dorch a' coiseachd aig cliathaich an rathaid.


text:
- TIOTAL
- LMS 14283 air trèana luchd a' tighinn dlùth air A' Chaol, An Giblean 1926
- EXTERNAL ID
- PC_HRS_TRAINS_001_158
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 12 Giblean 1926
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28198
- KEYWORDS
- locomotaibhean
trèanaichean
Sealladh bhon chùl de LMS 14283 air trèana luchd a' tighinn dlùth air A' Chaol sa Ghiblean 1926.
B' e ball den chlas de dh'einnseanan frithealaidh 4-4-0 aig Rèile na Gàdhealtachd air an robh 'Skye Bogies' a bh' ann an 14283. Chaidh an togail aig Ionad-obrach Loch Gorm a' chompanaidh fhèin ann an Inbhir Nis agus bha còir aca obrachadh sa mhòr-chuid air loidhne Inbhir Pheofhatrain agus an Eilean Sgitheanaich. Chaidh crìoch a chur oirre san t-Samhainn 1897 aus b' e HR 6 an t-àireamh tùsail a bh' oirre. Chaidh a h-ath-àireamhachadh 33 sa Ghearran 1899 agus lean i ann an seirbheis gus an deach a toirt a-mach à seirbheis sn Lùnastal 1929.


text:
ChichearChichear tiene 8 letras
Definición de chichear aquí
Resultados de búsqueda:
Resultados de imágenes:
Youtube: chichear
Nube de palabras :
- chichear xhichear vhichear fhichear dhichear cgichear cbichear cnichear cjichear cuichear cyichear chuchear chjchear chkchear chochear ch9chear ch8chear chixhear chivhear chifhear chidhear chicgear chicbear chicnear chicjear chicuear chicyear chichwar chichsar chichdar chichrar chich4ar chich3ar chichezr chichesr chichewr chicheqr chicheae chichead chicheaf chicheat chichea5 chichea4


text:
Fiosrachadh cloiche
Tuairisgeul cloiche
Orange kyanite, à Tanzania
Kyanite a tha mar as trice gorm silicate mèinnearach, cumanta ann an aluminium-bheairteach chruth-atharrachail pegmatites agus / no clach ghrùideach. Kyanite chruth-atharrachail ann an creagan san fharsaingeachd a 'sealltainn brùthadh nas àirde na ceithir kilobars. Ged a dh'fhaodadh a bhith aig stàball ìsle ìosal uairean agus teòthachd, gnìomhachd uisge Mar as trice tha àrd gu leòr fo leithid suidheachaidhean a tha e air a chur na àite hydrous aluminosilicates leithid muscovite, pyrophyllite, no kaolinite. Kyanite cuideachd ainmeil mar disthene, rhaeticite agus cyanite.
Kyanite e na bhall de aluminosilicate t-sreath, a tha cuideachd a 'gabhail a-steach polymorph andalusite agus an polymorph sillimanite. Kyanite tha làidir anisotropic, ann an cruas a 'chuid a rèir a crystallographic stiùireadh. Ann kyanite, anisotropism seo faodar beachdachadh air an comharrachadh feart.
Aig an teòthachd os cionn 1100 ° C kyanite decomposes a-steach mullite agus vitreous silica tro na leanas reaction: 3 (Al2O3 · SiO2) → 3Al2O3 · 2SiO2 + SiO2. Tha seo a 'cruth-atharrachadh thoraidhean ann an leudachadh.
Tha ainm a 'tighinn bhon aon tùs mar nach robh an dath saidhean, a bhith bunaichte bhon Àrsaidh facal Greugach kύavoς. Tha seo a lìonadh a-steach san fharsaingeachd Beurla mar kyanos no kuanos agus a 'ciallachadh "dubh-ghorm."
Tha Kyanite air a chleachdadh mar chlach-gheam leth-chliùiteach, a dh'fhaodadh a bhith a 'taisbeanadh caoiteachd sùilean cat, ged a tha an cleachdadh seo air a chuingealachadh leis an anisotropism agus an sguabadh ceart. Am measg nan diofar dhhathan tha orange kyanite bho Tansania a chaidh a lorg o chionn ghoirid. Tha an dath orains mar thoradh air sùim bheaga de mhangaineis (Mn3 +) a thoirt a-steach san structar.
Aithneachadh
Mar as trice, tha criostalan fad-làimhe Kyanite, mar a 'chiad coltas air a' mhèinnir, a bharrachd air a dath (nuair a tha an samhla gorm). Tha mèinnirean co-cheangailte feumail cuideachd, gu h-àraid làthaireachd polymorphs staurolite, a tha a 'tachairt gu tric le kyanite. Ach, is e an rud as fheumaiche ann a bhith a 'comharrachadh kyanite an anisotropism. Ma tha duine fo amharas gu bheil kyanite ann, tha dearbhadh gu bheil dà chruaidh eadar-dhealaichte air aodhan perpendicular na phrìomh àite airson aithneachadh, tha cruaidh 5.5 aige co-shìnte ri {001} agus 7 co-shìnte ri {100}
Orange kyanite, à Tanzania
ceannach leacan-cloiche nàdarra anns a 'bhùth againn


text:
Iarrtas son ath sgrùdadh air baile ùr faisg air Inbhir Nis
Thèid iarraidh air comhairlichean Gàidhealach an t-seachdain-sa, beachdachadh a-rithist air plana gus baile ùr a thogail.
Tha planaichean anns son na mìltean de thaighean a thogail ri taobh an A96 eadar Inbhir Nis agus Inbhir Narann.
Tha ochdnar chomhairlichean ag ràdh gum bu chòir ath-sgrùdadh a dhèanamh air co-dhùnadh chomataidh dealbhachaidh na Comhairle.
Thug iadsan cead seachad san Lùnasdal airson cha mhòr 5000 taigh ùr a thogail aig Tòr na Grèine.
Ath-sgrùdadh
Tha a' bhuidheann Moray Estates am beachd 4960 taigh, goireasan coimhearsnachd, bùthan agus ionadan gnìomhachais a thogail aig Tòr na Grèine.
Thug comataidh dealbhachaidh na Comhairle cead dhan na planaichean anns an Lùnasdal, le naoinear bhall a' dol an aghaidh a' cho-dhùnaidh sin.
A-nis tha cuid dhen na comhairlichean sin - seachdnar buill neo-eisimileach agus Donaidh Kerr bho Phàrtaidh Nàiseanta na h-Alba - ag iarraidh ath-sgrùdadh air a' cho-dhùnadh sin.
Tha am Pàrtaidh Uaine ag ràdh nach robh leasachadh de a leithid ann am manifesto taghaidh gin dhen na pàrtaidhean.
Tadhalaidh buill na comataidh dealbhachaidh air an làraich a-rithist mus tig iad gu co-dhùnadh.


text:
- TIOTAL
- Ùrnaighean Gàidhlig 2
- EXTERNAL ID
- GB1796_SINCLAIR_GAELICPRAYERS_02
- LINN
- 1980an
- CRUTHADAIR
- unknown
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 1968
- KEYWORDS
- ùrnaighean
claistinneach
Thèid mi staigh gu altair Dhè, eadhon gu Dia m'aoibhneis agus m'aigheir. Tha ar cobhair ann an ainm an Tighearna a rinn nèamh agus talamh. Tha sinn ag aideachadh do Dhia uile-chumhachdach, an t-Athair, am Mac agus an Spiorad Naomh, gun do pheacaich sinn le 'r smaointean, le ar briathran agus le ar gnìomhannan, le ar mòr choire fhèin. Air an aobhar sin tha sinn a' guidhe air Dia tròcair a dhèanamh oirnn. A Dhia uile-chumhachdaich, dèan tròcair oirnn. Maith dhuinn ar n-uile pheacannan agus saor sinn bhon olc. Daingnich agus neartaich sinn anns gach uile maitheas agus thoir chun na beatha maireannaich sinn. Àmen


text:
- TIOTAL
- Caisteal Stalker
- EXTERNAL ID
- PC_JMSTRACHAN_028
- ÀITE
- An Apainn
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28885
- KEYWORDS
- caistealan
fineachan
àitichean-còmhnaidh
togalaichean
Tha Caisteal Stalker air eilean beag creagach ann an Loch Laich mu 25 mìle tuath air an Òban. Chaidh an taigh-tùire a thogail le Stiùbhartaich na h-Apainn anns na 1440an. 'S e ogha Stiùbhartaich na h-Apainn a bh' ann an Rìgh Seumas IV agus 's minig a thadhail e air a' chaisteal, ga chleachdadh mar dhachaigh nuair a bha e ri sealg agus eòin.
Chailleadh an caisteal do na Caimbeulaich ann an 1620 fo ghealladh misgte ach chaidh fhaighinn air ais ann an 1689 ach air a chall a-rithist dà bhliadhna an dèidh làimh air sgàth dìlseachd nan Stiùbhartach do na Seumasaich. Chaidh an caisteal a chleachdadh leis an riaghaltas mar ghearasdan tro Ar-a-mach nan Seumasach ann an 1745.
Dh'fhuirich na Caimbeulaich anns a' chaisteal gu 1800 nuair a ghluais iad do thaigh ùr aig an Àird. Chaidh an caisteal fhàgail uile gu lèir ann an 1840 nuair a dh'fhalbh am mullach. Chaidh Caisteal Stalker a cheannach le Lt Col DR Stiùbhart Allward nach maireann ann an 1965 agus a leasachadh gus an gabhadh còmhnaidh ann. 'S ann leis an teaghlach aigesan a tha an caisteal fhathast


text:
Uranium
'S e eileamaid cheimigeach a tha ann an uranium le samhla U agus àireamh atamach 92.
'S e actanach agus meatailt beagan rèidio-bheò a tha ann.
Eachdraidh[deasaich | deasaich an tùs]
Ann an 1789 lorg Martin Heinrich Klaproth nuair a dh'obraich e le pitchblende. Rinn e pùdar dubh agus chreid e gum b' e uranium fhèin a bha ann, ach 's dòcha gum bu e uranium ogsaid a bha ann. Dh'ainmich e air Urànus a lorgadh le William Herschel ann an 1781.
Ann an 1841 rinn Eugène-Melchior Péligot uranium fìor-ghlan nuair a theasaich e uranium ceithir-chlòraid còmhla ri potasium.


text:
Dies Bedroom Ideas Green Wall photo tha ann roinn-seòrsa, a ' Faodar a chleachdadh airson neach fa leth agus neo-mhalairteach adhbharan, bhon a h-uile suaicheantasan an seo Fiosrachadh air a dhèanamh anns na feartan aig na seilbheadairean aca fhèin. urrainn dhuibh rummage eile dealbh de Bedroom Ideas Green Wall ann an againn gailearaidhean gu h-ìosal. Ma tha thu ag iarraidh a rannsachadh eile dealbh urrainn dhuibh sealladh eile againn roinn-seòrsa.
Schlafecke Im Kinderzimmer Coole Ideen F R Schlafzimmer Dekor de http://deavita.com/wp-content/uploads/2013/05/schlafecke-im-kinderzimmer-raumteiler-regal-vorhang-blau-gruen-akzente-bett-gross.jpeg
As stòran stuth air làrach-lìn seo an dèidh a ' “Fair chleachdaidh” -Teagasg de lagh chòraichean airson neo-mhalairteach naidheachdan, sgrìobhte aontachadh foghlam agus deasbad adhbharan. Sinn a 'coinneachadh a h-uile riatanasan Takedown .
Farbgestaltung Schlafzimmer de http://www.pmo-blog.de/wp-content/uploads/2014/04/farbgestaltung-schlafzimmer.jpg
11 Cluicheadairean Photos Bedroom Ideas Green Wall a neach-deasachaidh luchdachadh suas
Dies Bedroom Ideas Green Wall a sgrìobhadh le neach-deasachaidh, a ' cuideachadh, a tha air an làrach seo airson neo-mhalairteach adhbharan agus a h-uile dealbh seo raon phoblach. an dèidh Problem le Bedroom Ideas Green Wall dlighe-sgrìobhaidh dealbh? Faodaidh tu a 'cleachdadh ar DMCA duilleag seo fhaicinn agus Aithisg Bedroom Ideas Green Wall photo leis a h-uile mion-fhiosrachadh , tha thu a 'sealbhadair Bedroom Ideas Green Wall dealbh.
Schlafzimmer Ideen Wandgestaltung Grün Bild ist in die Kategorie , a dh'fhaodas a bhith air a chleachdadh airson neach fa leth agus neo-mhalairteach adhbharan, oir a h-uile comharra-malairt, tha na feartan aig na seilbheadairean aca fhèin an-seo. Sie können andere Bild Schlafzimmer Ideen Wandgestaltung Grün in unseren Galerien unten durchsuchen. Ma tha sibh ag iarraidh fhaicinn eile dealbh, 'S urrainn dhut sùil eile againn roinn-seòrsa.
mus leugh thu mu, empfehle ich das Araund dieses schönenSchlafzimmer Ideen Wandgestaltung Grün Foto aussehen.
Schlafecke Im Kinderzimmer Coole Ideen F R Schlafzimmer Dekor
Lorg iongantach seo 11 Photography smaoineachadh mu dheidhinn
Tha an dreuchd seo a sgrìobhadh le neach-deasachaidh, a 'cur air an làraich seo airson adhbhar neo Comersial.
agus a h-uile dealbh seo tha Phoblach Domain.
Duilgheadasan a bhith aca le dealbh seo Copyright? Faodaidh tu a 'cleachdadh ar DMCA duilleag agus tha an aithisg seo a leughadh wallpaper le sam bith mionaideach info, a bhuineas dhuibh


text:
Fèilltean.
Tuilleadh mar seo:
A' dèanamh srùan.
Seanfhacal agus iomradh...
Latha Fhèill Mìcheil.
Bha muinntir Mhiughalaigh...
Fiosraichean - Nan MacKinnon
Luchd-clàraidh -
Geàrr-chunntas - Fèilltean.
Tha am fiosraiche ag innse mu na fèilltean. Tha na leanas nam measg:
(a) Latha Fhèill Brìghde, a' chiad latha dhen earrach.
(b) Latha Fhèill Pàdraig.
(c) Latha Bealltainn, a' chiad latha dhen t-samhradh. Bha e mì-shealbhach nam biodh seo air Dihaoine.
(d) Latha Fhèill Brianain, air a' 15mh no 16mh latha dhen chiad mhìos dhen t-samhradh. B' e latha nigheadaireachd a bh' ann. Nam biodh rud sam bith air a chur air an latha sin, chan fhàsadh e, mura biodh an neach air dìochuimhneachadh gu tur dè an latha a bh' ann.
(e) Latha Fhèill Mìcheil, nuair a bhite a' dèanamh strùan. Bhiodh rèisean air an Tràigh Mhòir. Bheireadh gillean na leannanan aca air an cùlaibh air an each. Sguir seo nuair a thuit tè de na 'cùlagan'. Bha urram aig tè a gheibheadh air an each aig MacNèill. Tha an t-òran 'Tog air each i, cuir air each i' air a sheinn.
(f) Latha Fhèill Moire nan Coinneal, anns a' chiad mhìos dhen earrach. Bhathar ag ràdh gun do chuir Moire a làmh anns a' mhuir air an latha seo, agus mar sin bha e blàth gu leòr gus snàmh ann.
(g) An t-Samhain - "Mas e Ciadaineach an t-Samhain, is iargaineach fir an domhain."
Fad a' Chlàir (h:m:s) - 00:06:38
Àm Clàraidh - 1960.06
Cànan - Gàidhlig
Seòrsa - Òran, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 100666
Àireamh an Teip Thùsail - SA1960.118
Àireamh a' Chlàir Thùsail - SA1960.118.A11
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Meadhan Lodainn
Paraiste - Dùn Èideann
Baile/Àite - Dùn Èideann
Àite a' Chuspair:
Siorrachd - Siorrachd Inbhir Nis
Paraiste - Barraigh
Eilean - Barraigh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/100666/1
Tweet


text:
Fàilte chridheil air cead-dealbhachaidh sgoile
Tha failte chridheil ga cur air an naidheachd gun tèid Bun-Sgoil Ghàidhlig a thogail ann am Port Rìgh, agus Comhairle na Gàidhealtachd air cead-dealbhachaidh a thoirt dhan phròiseact.
Tha dùil gum bi an sgoil ùr deiseil ann an 2017 aig a' char as fhaide.
Bha Faye NicNèill bho Chomann nam Pàrant Phort Rìgh am-measg na bha a' dèanamh gàirdeachais ris an naidheachd, agus i a' dol às àicheadh gu bheil an sgoil Ghàidhlig air sgaradh adhbharachadh sa choimhearsnachd.
"Tha sinn gu math gu math toilichte gu bheil sinn air ruighinn na h-ìre seo mu dheireadh thall," thuirt i.
Sgaradh
"Tha sinn a' faicinn deireadh air a' ghnothach agus gum faigh sin sgoil mu dheireadh thall.
"Tha e uabhasach cudromach dhan eilean, agus cuideachd, dhan Ghàidhealtachd gu lèir.
"Tha Comhairle na Gàidhealtachd air cumail ris a' ghealltanas a thug iad dhuinn airson sgoil Ghàidhlig ann am Port Rìgh, agus cuideachd anns a' Ghearasdan.
"Tha math gu bheil iad a' dèanamh sin," thuirt i.
Chuir Comhairle Coimhearsnachd Phort Rìgh an aghaidh an iarrtais airson cead-dealbhachaidh, agus iad draghail gun deadh togalach ostail eachdraidheil a leagail air a shon. Thuirt Rùnaire na Comhairle Coimhearsnachd, Catriona Leslie, cuideachd gum bu chòir an t-airgead a chosg air sgoiltean eile san eilean, an àite air sgoil Ghàidhlig.
Ach tha a' Bh.Ph. NicNèill ag ràdh nach eil sin a' ciallachadh gu bheil an iomairt air cron a dhèanamh air a' choimhearsnachd.
"Chan eil mise a' creidsinn gu bheil sgaradh anns a' choimhearsnachd," thuirt i.
"Tha beagan dhaoine air a bhith a' cleachdadh nam faclan a tha sin, 's ag ràdh gu bheil sgaradh ann.
Cothroman
"Ach chan eil sgaradh ann. Tha iomadach diofar dhaoine a' fuireach anns an sgìre againn, agus chan eil sgaradh ann.
"Tha daoine ag obrachadh còmhla, 's tha iad a' faighinn air adhart còmhla. Agus tha e cudromach ann an dòigh gu bheil diofar dhaoine 's diofar bheachdan aca.
"Tha fhathast an cothrom ann airson clann a bhith air am foghlamachadh tro Bheurla, 's tha cothroman ann a-niste a tha co-ionnan ri sin anns a' Ghàidhlig.
"Tha sin a' dol a thoirt barrachd chothroman do dhaoine, agus barrachd roghainn dhaibh anns na bliadhnaichean a tha ri tighinn, 's tha sin gu math cudromach," thuirt i.


text:
Naidheachdan 11:00m
26 An t-Samhain 2013 Ùraichte aig Ùraichte aig
Am Pàipear Geal
Dh'fhoillsich Prìomh Mhinstear na h-Alba argamaid airson neo-eisimileachd ann an pàipear geal ag innse dè tha an SNP a' sùileachadh do dh'Alba mar dhùthaich air leth bhon Rìoghachd Aonaichte. Thuirt Ailig Salmond ann an Glaschu gu bheil cor na dùthcha a-nis an urra ri muinnir na h-Alba iad fhèin. Thuirt e gu bheil am pàipear a' toirt freagairt do 650 ceist air rudan mar an eaconamaidh, siostam nan sochairean agus buaidh air dìon na dùthcha. Thuirt Mgr Salmond gun cuireadh an SNP poileasaidh eaconomaigeach air bhonn a rèir na bhiodh a dhìth air Alba. Am measg rudan eile chuireadh iad às do chìsean nan seòmraichean leapa, bhiodh 30 uairean gach seachdain do chùram chloinne eadar trì is ceithir bliadhna a dh'aois. Thuirt Mgr Salmond cuideachd gun deigheadh bàtaichean-aigeil niuclasach Trident a ghluasad bho Linne Chluaidh ro dheireadh a' chiad sheisean den Phàrlamaid ann an Alba neo-eisilmeileach. Tha am pàipear ag ràdh gun cuireadh an SNP Am Posta Rìoghail air ais fo smachd na stàit, gun èireadh an tuarastal as lugha a rèir na h-atmhorachd, agus bhon Ghiblean 2016 gum biodh £160 gach seachdain ann am peinnsean na stàit.
Achd nan Eilean
Thuirt Ceannard Chomhairle nan Eilean Siar gu bheil e ag iarraidh chumhachdan ùra fo Achd nan Eilean a chur an sàs an-dràsta seach an dèidh an referendum an ath-bhliadhna. Bha Aonghas Caimbeul a' bruidhinn an dèidh chòmhraidhean eadar riochdairean nan Eilean Siar, Arcaibh is Sealtainn agus Riaghaltas na h-Alba. Bidh tuilleadh chòmhraidhean ann an t-seachdain seo eadar riochdairean nan eilean agus Riaghaltas Westminster.
Triùir marbh an dèidh tubaist rathaid
Chaidh triùir dheugair a mharbhadh ann an tubaist rathaid air Taobh Sear Lodainn. Tha an ceathramh duine òg ann an ospadal an dèidh tubaist le aon chàr aig Tyninghame feasgair an-dè.
Cùirtean na h-Alba
Thuirt an àireamh dhaoine a tha a' dol mu choinneimh nan cùirtean ann an Alba airson an t-siathamh bliadhna ann an sreath. Bha 21% nas lugha ann de dhìteadh an aghaidh dhaoine òga fo 21 bliadhna a dh'aois. Chaidh àireamh nas lugha dhan phrìosan, ach bha àireamh nas motha ann air an deach seirbheis anns a' choimhearsnachd mar pheanas.
Àrdachadh bàis
Tha figearan ùra ag ràdh gu robh àrdachadh mu 20% air an àireamh de bhàs leis an aimsir fhuair air a' gheamhradh mu dheireadh. Bha 131,000 bàs a bharrachd ann agus a' mhòrchuid dhiubh sin am measg dhaoine nas sine na 75 bliadhna a dh'aois. B' e mìos na Màirt am-bliadhna an dàrna tè as fhuaire a chaidh a chlàradh a-riamh.


text:
Søren Kierkegaard
B' e feallsanach agus sgrìobhaiche Danmhairgeach a bh' ann an Søren Aabye Kierkegaard (5 an Cèitean 1813–11 an t-Samhain 1855). Rugadh e ann an Copenhagen (Dànais: København) is bha e na oileanach aig Oilthigh Chopenhagen far an do sgrìobh e a theusais, Om Begrebet Ironi med stadigt Hensyn til Socrates (Mu choincheap ìorantas le iomradh leantannach air Socrates), anns a' Dhànais is dh'fheum e athchuinge dhan Rìgh a thoirt gus ga sgrìobhadh anns a' chànan siud. Dh'fheuch e an deuchainn anns an Laideann. Bha ìorantas cudromach anns an obair aige is sgrìobh e fo fhar-ainmean is le bheachdan an aghaidh a chèile.[1]
B' e esan aon de na daoine iomraiteach de Linn Òrach na Danmhairge a bh' ann, còmhla ri Adam Oehlenschläger (bàrd), N. F. S. Grundtvig (sgrìobhadair), Hans Christian Andersen (sgrìobhadair), agus Bertel Thorvaldsen (cruth-ealantair).
Buaidh Khierkegaard[deasaich | deasaich an tùs]
Ann an saoghal na Gàidhlig, dhrùidh beachdan Khierkegaard air Iain Mac a' Ghobhainn.[2]
Iomraidhean[deasaich | deasaich an tùs]
- ↑ McDonald, William (10mh dhen t-Samhain 2017): “Søren Kierkegaard”, ann an: Zalta, Edward N.: The Stanford Encyclopedia of Philosophy (Winter 2017 Edition). Air a thogail 5mh dhen Chèitean 2018.
- ↑ Bateman, Meg (2013): “Iain Mac a' Ghobhainn agus Kierkegaard”, ann an: Niall O'Gallagher is Pàdraig MacAoidh: Sùil air an t-Saoghal: buaidhean eadar-nàiseanta air sgrìobhadh sa Ghàidhlig. Slèite: Clò Ostaig.
Leabhar-chlàr[deasaich | deasaich an tùs]
- Enten-Eller (Nas Motha - Air No), 1843.
- Frygt og Bæven (Eagal is Crith), 1843.
- Sygdommen til døden (Galar gus a' bhàis), 1849.
Tùsan[deasaich | deasaich an tùs]
- Iain Mac a' Ghobhainn. "Søren Kierkegaard". Gairm 41, Am Foghar 1962.


text:
- TIOTAL
- Loco clas 'Loch' neo-aithnichte le HR a' cromadh bho Thunail Choille an Rìgh gu Mòrthlaich
- EXTERNAL ID
- PC_HRS_TRAINS_003_624
- ÀITE
- Coille an Rìgh
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Baile a' Mhuilinn
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28596
- KEYWORDS
- locomotaibhean
trèanaichean
Loco clas 'Loch' neo-aithnichte le Rèile na Gàidhealtachd, LMS 143??, air trèana luchd-siubhail. Tha i a' cromadh bho Thunail Choille an Rìgh gu Mhòrlaich..
B' e an clas 'Loch' 4-4-0 an clas mu dheireadh de locomotaibhean a dhealbhaich Daibhidh Jones dha Rèile na Gàidhealtachd . Chaidh còig-deug dhiubh a thogail le Dübs & Co ann an Glaschu ann an 1896 agus chaidh trì eile, le atharrachaidhean beaga, a dhèanamh le Companaidh Locomotaibhean Ceann a Tuath Bhreatainn ann an 1917. Chaidh a' chiad bhaidse àireamhachadh 119 gu 133 agus na h-einnseanan an dèidh sin air an àireamhachadh 70 gu 72. Bha iad airson obrachadh air seirbheisean luath luchd-siubhail agus ghluais iad uile gu sealbh LMS ann an 1923.


text:
Naidheachdan 11:00m
13 An t-Ogmhìos 2014 Ùraichte aig Ùraichte aig
Riadh
Thuirt Riaghladair Bhanca Shasainn gu faodadh ìre rèidh a dhol suas am bliadhna, nas tràithe na bha dùil. Thuirt Mark Carney aig òraid ann an Lunnain an-raoir gur e àrdachadh mall agus rianail a bhios ann.
Iorac
Rinn buidhnean armaichte Islamach tuilleadh adhartais ann an Iorac agus iad a' gabhail smachd air dà bhaile ann an sgìre Diyala air taobh sear na dùthcha. Tha iad a-niste air an t-slighe gu ruige Baghdad, am prìomh bhaile, agus e a' failneachadh air feachdan an riaghaltais stad a chuir orra.
Clinton
Thuirt seann Rùnaire nan Stàitean Aonaichte, Hillary Clinton, gun dèanadh neo-eisimeileachd cron air Alba agus air na bhiodh air fhàgail den Rìoghachd Aonaichte. Thuirt an iomairt 'son neo-eisimeileachd gur e, mar a dh'aidich Hillary Clinton, co-dhunadh a tha sin do mhuinntir na h-Alba.
Eaconamaidh
Tha Prìomh Mhinistear na h-Aba, Alex Salmond a' foillseachadh plana an-diugh a bheir, thuirt e, brosnachadh mòr do dh'eaconomaidh na h-Alba. Thuirt ministearan an ionmhais ann an Lunnainn nach eil aig Mgr Salmond ach aisling nach tig gu buil.
GSH
Cha tàinig fios fhathast bhon bhuidheann GSH agus dragh ann gu faodadh corr 's fichead duine cosnadh a chall anns na Hearadh. Chaidh innse do luchd-obrach gu bheil a' chompanaidh a' toirt sùil air an oifis air an Tairbeart, far am bheil ceithir duine fichead stèidhte, mar phàirt de dh'oidhirp air cosgaisean a ghearradh. Dh'iarr ball nan Eilean Siar ann am Pàrlamaid na h-Alba, Alasdair Allan, taic air Ministear Riaghaltas na h-Alba, Fearghas Ewing.
Cùrsa
Tha Colaiste Caisteal Leòdhais, pàirt de dh'Oilthigh na Gàidhealtachd 's nan Eilean, a' cur cùrsa Gàidhlig ùr air bhonn an-diugh. Thèid an cùrsa, Gaelic Scotland, le teisteanas BA, a theagasg tro mheadhan na Beurla.


text:
Bile Eileanach air fàire
Dhearbh Ministear nan Eilean gun tèid Bile nan Eilean a chur air adhart sa bhliadhna a tha romhainn.
Thàinig an naidheachd bho Humza Yousaf is e a' tadhal air na h-Eileanan an Iar Dimàirt.
Thuirt Mgr Yousaf gun robh e na thlachd dha innse gun tig bile air adhart is nas lugha na bliadhna ann bho thòisich co-chomhairle air a' phlana.
"Tha iarrtasan is feumalachdan nan coimhearsnachdan eileanach aig cridhe ar planaichean", thuirt Mgr Yousaf.
"Bheir am bile seo buannachdan dha na coimhearsnachdan sin 'son nan ginealaichean ri thighinn.
"Fadachd"
"Tha mi den bheachd gu bheil seo a' sealltainn ar taic dha coimhearsnachdan eileanach is tha fadachd orm a bhith ag obair còmhla ris na coimhearsnachdan agus an riochdairean gus seo a thoirt gu buil sa bhliadhna a tha romhainn", thuirt e.
Gheall Alex Salmond ann an 2013 gun tigeadh barrachd chumhachdan do na h-Eileanan Siar, Arcaibh agus Sealtainn.
Thàinig sin às dèidh iomairt 'Ar n-Eileanan Ri Teachd' bho na trì comhairlean eileanach - Comhairle nan Eilean Siar, Comhairle Arcaibh is Comhairle Shealtainn - is iad ag iarraidh chumhachdan a bharrachd.
Tha cuid air iarraidh bhon uairsin gun tèid na planaichean a leudachadh gus sgìrean iomallach na Gàidhealtachd a thoirt a-steach.


text:
- TIOTAL
- Baile am measg Beannan an Eilein Sgitheanaich
- EXTERNAL ID
- HCD_CARD_254
- ÀITE
- An Lùib
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1930an; 1940an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13033
- KEYWORDS
- bailtean
an Cuiltheann
Beinn Dearg Mhòr
Tha na taighean-tughaidh a chithear san deilbh seo ann an seann bhaile croitearachd Lùib a tha suidhichte air tràigh Loch Aineirt air costa an ear an Eilein Sgitheanaich. Tha e tarsainn air lùb sna rathad mhòr, an A850, a tha a' dol bho Chaol Àcainn gu ruige Port Rìgh. Chaidh an rathad seo a thogail an cois an locha gus nach biodh feum air a' bheinn os cionn an Dùnain a shreap. An toiseach bha 24 togalaichean tughaidh sa bhaile, agus na gàrraidhean, cuairteachaidhean agus an gàrradh-cinn a bha nan cois. An-diugh tha a' chuid as motha de na taighean-tughaidh air an sglèatadh, ach tha taigh-tughaidh no dhà ann fhathast. 'S ann on chiad leth den 20mh linn a tha an dealbh seo de Lùib, agus beanntan a' Chuilthinn Deirg air a chùlaibh.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Seo a' chiad ìre de Dhuais Iain Muir, freagarrach do dhuine sam bith. Tha e stèidhichte air prògram ionadaila bhios ga lìbhrigeadh le oifigear Chomunn na Gàidhlig.
Tha dà phàirt ann:
- Prògram ionadail
- Beagan obair phearsanta
Prògram ionadail - 6- 10 seiseanan . Bidh seiseanan air fiadh-bheatha, ainmean-àite, obair dùthcha, craobhan, an àrainneachd agus cuideachd cuairt, a chuireas an òigridh fhèin air dòigh, do chloinn bhun-sgoil tro mheadhan na Gàidhlig.
Bidh sinn a' cleachdadh chamaran glacaidh anns gach sgìre gus fiadh-bheatha a rannsachadh. Tha e glè inntinneach agus spòrsail na camaran a thoirt a-steach gach seachdain agus na dealbhan fhaicinn! Gu ruige seo, tha sinn air dòbhrain, fèidh, sionnaich, seilcheagan, taghain, eoin gu leòr, ialtagan, rodain, luchagan, iolairean, clamhain agus eile fhaicinn.
A bharrachd air eòlas fhaighinn air diofar chuspairean, tha òigridh a' faighinn cothroman fèin-leasachaidh agus sgilean stiùiridh agus taisbeanaidh. Tha sgioba ChnaG gu math taiceil do gach buidheann.
Bidh gach buidheann a' leantainn a' phrògraim aca fhèin a tha toirt a-steach nàdar, fiadh-bheatha, craobhan, cur-seachadan mar sreap agus campachadh, eun-laith agus eile.
'S e a' chiad cheum ann an Sgeama Dhuais Iain Muir a th' anns an duais "Lorgair". Feumaidh gach neach co-dhiù ceithir latha a dhèanamh, no co-ionnan ùine, gus am faigh iad an Lorgair. Bidh sinne a' comharrachadh na h-ùine le sreath de sheiseanan ionadail agus campa nàiseanta.
Tha na seiseanan ionadail air an stiùireadh le neach-obrach againn agus ag amas air na cuspairean seo:
- SEISEAN 1: DIM, an sgìre agus camara-ùine
- SEISEAN 2: Sgrùdadh fiadh-bheatha agus camaran glacaidh
- SEISEAN 3: Craobhan
- SEISEAN 4: Sgrùdadh fiadh-bheatha + camaran glacaidh – sùil air na dealbhan
- SEISEAN 5: Eunlaith/cur-seachad spòrsail
- SEISEAN 6: Comas Choille
- SEISEAN 7: Dìon agus sgioblachadh
- SEISEAN 8: Roinn an eòlas (ionadail)
Bidh a' mhòr-chuid de bhuidhnean a' dèanamh cur-seachad spòrsail anns an sgìre aca. Rudan mar sreap, turas bàta, niosgachadh, fuireach an oidhche ann an ostail...
Leugh mun ath ìre aig Duais Rannsaiche.


text:
Newport, Rhode Island
'S e baile ann an Rhode Island, sna Stàitean Aonaichte, a th' ann an Newport. Anns a’ bhliadhna 2010 bha 24,672 duine a’ fuireach an seo. Tha e suidhichte aig 9m os cionn ìre na mara.
Eachdraidh[deasaich | deasaich an tùs]
Chaidh am baile a stèidheachadh ann an 1639.
Daoine Ainmeil[deasaich | deasaich an tùs]
- Van Johnson: (1916-2008), actair.
- Mena Suvari: (1979), actair.
Bailtean Co-cheangailte[deasaich | deasaich an tùs]
- Shimoda, An t-Seapan
- Cionn tSáile, Èirinn
- Ponta Delgada, A' Phortagail
- Imperia, An Eadailt
- Saint John, Brunswick Nuadh, Canada
- Malmö, An t-Suain


text:
Naidheachdan 11:00
30 An Cèitean 2013 Ùraichte aig Ùraichte aig
Sochairean
Thàinig dearbhadh bho Choimisean na h-Eòrpa bho chionn beagan mhìonaidean gu bheil iad a' toirt Bhreatainn gu Cùirt Cheartais na h-Eòrpa fo chasaid gu bheil Breatainn a' dè anamh dìmeas air in-imrich às an Aonadh Eòrpach. Tha an Comisean a' cumail a-mach gu bheil Riaghaltas Bhreatainn a' cuir deuchainn, nach bu chòir dhaibh, air feadhainn a nì in-imrich a dh'fhaicinn a bheil iad airidh air sochairean stàite. Thuirt an Riaghaltas nach geill iad sa chùis.
Woolwich
Tha duine a tha fo chasaid gun do mhurt e an saighdear, Lee Rigby, ann an Lunnain an t-seachdainn seo chaidh a' dol mu choinneamh na cùirte ann an Westminster an-dràsta. Chaidh Mìcheal Adebowale a chuir fo chasaid muirt a-raoir. Tha fear eile a tha fo amharas fhathast san ospadal an dèidh do pholais losgadh air an dithis ann an Woolwich, Diciadainn seo chaidh.
Rannsachadh
Tha polais ann an Shropshire a' ceasnachadh duine fo amharas gun do mhurt e nighean, seachd bliadhna deug a dh'aois. Dh'fhalbh Georgia Williams bho dachaigh ann an Wellington ann an Shropshire air an deireadh sheachdainn agus cha chuala a teaghlach guth bhuaipe on uair sin. Chaidh an duine, a tha 22 agus a bhuineas do Thelford, a chuir an greim ann an Glaschu an-dè fo amharas gun tug e am bruid i.
Eaglais na h-Alba
Tha coithional Eaglais na h-Alba an Ceann an Loch ann an Leòdhas a' coimhead air dòigh a leigeadh leotha an eaglais fhàgail. Tha seisean, am ministear agus an coithional mì-thoilichte mun dòigh san deach ceist nam ministearan gèidh a làimhseachadh.
Cìsean-oideachaidh
Chaidh innse do dh'oilthighean na h-Alba gum faodadh iad fhathast cìsean oideachaidh a chuir air oileanaich à sgìrean eile de Bhreatainn ged a bhiodh neo-eisimeileachd aig Alba. An-dràsda chan eil cìs air oileanaich às Alba agus às dùthchannan eile an Aonaidh Eòrpaich ach tha naoi mìle not sa bhliadhna de chìsean air oileanaich à Sasainn. Fhuair oilthighean na h-Alba comhairle laghail a tha ag ràdh gum faodadh iad fhathast cìsean iarraidh gun a bhith a' briseadh lagh na h-Eòrpa.


text:
Ma tha thu a 'cleachdadh an eadar-lìn gu tric, gu sònraichte puist-d, feumaidh tu a bhith mothachailde sgamannan puist-d agus cladaichean eadar-lìn.
Is e seòrsa foill a th 'ann am foill eadar-lìn a tha a' nochdadh ann an diofar chruthan. Tha e eadarsgamannan air-loidhne airson bagairtean post-dealain; Gu mì-fhortanach, chan eil riaghailtean agus riaghailtean stèidhichte airson casg a chur air criomagan eadar-lìn agus sgamannan air-loidhne. Fraudstersstad aig àm sam bith gus am fiosrachadh dìomhair agus cairt creideas agad fhaighinn. Tha iad sgiobalta, ach chan eil sin a 'ciallachadh nach urrainn dhut mèirlich aithneachadh.Tha e an-còmhnaidh comasach cuidhteas dhiubh agus cùm do fhiosrachadh sàbhailte, gu h-àraid ma tha thu airson cuimhneachadh air na molaidhean a leanas a bheir thu seachadAlasdair Peresunko, Manaidsear Soirbheachd Luchd-cleachdaidh Semalt Seirbheisean didseatach - toughswitch poe pro ubiquiti networks phone.
Lorg airson gnìomhachasan no luchd-reic stèidhichte
A 'dèiligeadh ri companaidhean air-loidhne, tha e cudromach coimhead airson luchd-reic stèidhichteno gnìomhachasan. Airson seo, faodaidh tu neach-lagha math gnìomhachais a thàladh no neach-cunntais gus do chuideachadh leis an obair-phàipeir. Dèan cinnteach gu bheil fios agad air a h-uile càilmu àite, àireamh fòn, agus ID post-dealain bhon neach-reic. Airson seo, faodaidh tu a bhith a 'faighneachd dhà no dhà mus dèan thu crìoch air cùmhnant. Is dòcha gu bheil e fuaimmar a dh 'iarr thu tòrr mus gabh thu ris an tairgse aca, ach chan eil e ro fhadalach seach gu bheil thu airson a bhith sàbhailte air an eadar-lìon..Bu chòir dhut cuideachddèan cinnteach gu bheil thu a 'ceannach na h-ìomhaighean comharraichte, chan e na stuthan ionadail. Ma tha an neach-reic a 'tairgse dhut toraidhean ionadail a chumail gun barantas sam bith,dh 'fhaodadh seo a bhith na chomharra eagalach.
Fiù 's leis na freagairtean de leabhraichean a chaidh a sgrìobhadh mu bhrògan air-loidhne, luchd-gnìomhachais gu tricfàilligeadh air na vendaran ceart aithneachadh. Sin as coireach gum feum thu rannsachadh a dhèanamh air an neach-reic mus dèan thu crìoch air cùmhnant. Chan eil a 'mhòr-chuid de na daoine a' dèanamh dragha 'dèanamh mòran rannsachaidh fhad' sa tha iad a 'faireachdainn gu bheil an t-àm a' caitheamh ùine. Leig leam innse dhut gu bheil e riatanach fuireach sàbhailte air an eadar-lìon. Ma tha thudèiligeadh ri luchd-reic ùr, feumaidh tu am fiosrachadh pearsanta, an cairt-aithneachaidh aca, agus an seòladh a lìonadh mus cuir thu na cìsean air dòigh. Ma nì thuair co-dhùnadh rudeigin a cheannach bho neach-reic sònraichte, tha e cudromach fios a bhith agad air an nì, a prìs, agus a 'bhrand. Bidh cuid de na sgamadairean a 'feuchainn ri dhèanamhreic bathar ìosal no bathar ort; dèan cinnteach gu bheil an nì a cheannaicheas tu ann an deagh staid, agus nach bu chòir a 'phrìs a bhith nas àirde na a' mhargaidhìre.
Bi mothachail air puist-d gun iarraidh
Airson ùine a-nis, bidh daoine a 'gearan mu na puist-d nach eil ag iarraidh. Bu chòir dhutchan fhaigh thu grèim air na puist-d sin oir faodaidh iad fiosrachadh pearsanta agus cairt creideis a ghoid. Bidh luchd-deiseil a 'feuchainn ri daoine a ghlacadh tro phost-dealainceanglachan agus rudan coltach riutha; tha e cudromach nach dèan thu sìos rud sam bith a thàinig bho ID puist-d neo-aithnichte. Nuair a bhios tu ag òrdachadh air-loidhne,bu chòir dhut an àireamh cairt creideis agad a chleachdadh a-mhàin nuair a tha thu air sgrùdadh ceart a dhèanamh air làrach-lìn. Tha e cudromach nach cuir thu a-steach a 'chairt-chreideis agadmion-fhiosrachadh no PayPal ID gu làrach-lìn nach eil thu cinnteach mu dheidhinn.
Na cuir a-steach an t-airgead agad
Tha, cha bu chòir dhut an t-airgead agad a thoirt seachad a-riamh seach gu bheil e cunnartach. A 'mhòr-chuid de na h-eucoraichichiarr pàighidhean tro ghluasadan banca dìreach, agus ma thig thu thairis air gin dhiubh, feumaidh tu bruidhinn ris an neach-lagha agad.


text:
- TIOTAL
- Seòras J Caimbeul, Siorraidh Leòdhais
- EXTERNAL ID
- QZP40_467_P370
- DEIT
- 1897
- LINN
- 1890an
- CRUTHADAIR
- Rev Adam Gunn, MA & John Mackay (eds)
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31257
- KEYWORDS
- siorraidhean
luchd-lagha
comainn
rèisimeidean saor-thagrach
saighdearan saor-thoileach
saor-dhìonadairean & mailisidh
Chuir Seòras J Caimbeul, à Fàr an Cataibh, crìoch air fhoghlam ann an lagh ann an Dùn Èideann is thill e a dh'Inbhir Nis airson a ghnìomhachas fhèin fhosgladh. Bha e air Comhairle Baile Inbhir Nis. B' e ceannard is stiùiriche an Aonaidh Chòisirich, agus bha iomadh dreuchd aige ann an Comann Gàidhlig Inbhir Nis.
'S e Còirneal air Armachd Shaor Dhìonadairean na Gàidhealtachd a bh'ann agus fhuair e Duais Bhictoria airson seirbheis fhada.
Chaidh an dealbh seo a thoirt o 'Sutherland and the Reay Country', air a dheasachadh leis an Urr Adhamh Guinne is Iain MacAoidh, 1897


text:
- TIOTAL
- Obar Pheallaidh. Sead nan einnseanan agus colbh uisge
- EXTERNAL ID
- PC_HRS_STATIONS_001_014
- ÀITE
- Obar Pheallaidh
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Dul
- DEIT
- 12 Iuchar 1957
- LINN
- 1950an
- CRUTHADAIR
- R M Casserley
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26750
- KEYWORDS
- Rèile na Gàidhealtachd
Thogadh seada nan einnseanan ann an 1902 nuair a chaidh am fear a bh' ann roimhe a losgadh gu làr. Tha an colbh-uisge gus tancaichean einnseanan ceò a lìonadh dhen dealbhadh àbhaisteach aig Rèile na Gaidhealtachd, le colbh dùbailte oir is gum faodadh loisgeadair a dhol ann gus nach reothadh a' phìob anns a' gheamhradh.
B' e Obar Pheallaidh ceann-crìche meur Obar Pheallaidh anns an robh 14 cilemeatair, a dh'fhàg a' phrìomh rèile aig Baile an Luig. Dh'fhosgail am meur air an 3mh dhen Iuchar 1865, a' dùnadh do luchd-siubhail cha mhòr ceud bliadhna an dèidh sin, air an 3mh dhen Chèitean 1965. Stad trèanaichean bathair air an t-26mh dhen Fhaoilleach anns a' bhliadhna sin